
Mi naskiĝis en epoko, kiam ĉiu homo devis 
havi alnomon, eble eĉ ne tute ĝustan. 

Tiakaŭze nian bienposedantinon oni nomis 
grafino, mian patron ŝia plenrajtigito, kaj min 
tre malofte Kazjo aŭ Lesniewski, sed sufiĉe 
ofte — petolulo, kiam mi estis ankoraŭ hejme, 
aŭ — azeno, kiam mi estis jam sendita en 
lernejon, 

Car oni vane serĉus la nomon de nia bienpo- 
sedantino en la almanako de aristokratiaj fami- 
lioj, do ŝajnas al mi, ke la brilo de ŝia grafa 
krono ne etendiĝis pli malproksimen, ol la plen- 
rajtigiteco -de mia sankt-memorata patro. Mi 
eĉ rememoras, ke la titolo de grafino estis 
kvazaŭ monumento, per kiu mia s. m. patro 
honorigis la ĝojan okazon, kiam lia salajro 
estis pligrandigita jare je 100 polaj florenoj “) 
Nia sinjorino silente akceptis la oferitan al ŝi 

dignon, kaj post kelke da tagoj mia patro an- 
taŭeniĝis, fariĝante el bienestro — plenrajtig- 
ito, kaj li ricevis anstataŭ diplomo, grandegan 
porkidon, post kies vendo oni aĉetis al mi la 
unuajn botojn. 

La patro, mi kaj mia fratino Zonjo (ĉar 
patrinon mi jam ne havis), ni loĝis en mason- 
ita oficejo, kelkdek paŝojn for de l' palaco. 
La palacon okupis la sinjorino grafino kun la 
filineto Lonjo, mia samaĝulino, kun ŝia gu- 
vernistino, kun la maljuna mastrino Salomeo, 
kaj kun granda nombro da ĉambristinoj kaj 
servantaj fraŭlinoj. Tiuj junulinoj kudris dum 
tutaj tagoj, pro kio mi konkludis, ke la grand- 
sinjorinoj ekzistas tial, por ĉifonigi la vestaj- 
ojn, kaj la junulinoj — por ilin ripari. Pri aliaj 
destinoj de grand-sinjorinoj kaj malriĉaj knab- 
inoj mi sciis nenion, kaj tio estis, laŭ opinio 
de mia patro, mia sola bona eco. 

La sinjorino grafino estis juna vidvino, kiun 
la edzo sufiĉe frue nekonsoleble malĝojigis. 
Kiom mi scias el la tradicio, la formortinton 
neniu titolis grafo, nek li nomis iun plenrajt- 
igito. Anstataŭe, la najbaroj, kun stranga en 
nia lando unuanimeco, nomis lin frenezetulo. 
Sendube li estis homo neordinara. Li 
mortlacigis selĉevalojn, hufpremis dum ĉasado 
semaĵojn de vilaĝanoj, kaj kun la najbaroj li 

duelis pro ĉevaloj kaj hundoj. Hejme li tur- 
mentis la edzinon per ĵaluzo, kaj al la serv- 
istaro li maldolĉigis la vivon per longa, pipro- 
ligna piptubo. Post la morto de la strangulo 
liaj selĉevaloj devis veturigi sterkon, kaj la 
hundojn oni disdonacis. La mondo ricevis post 
li herede malgrandan filineton kaj junan vid- 
vinon. Ah! pardonu, ĉar restis ankoraŭ ole- 
kolora portreto de la mortinto, kun blazona 
sigelringo sur fingro, kaj — tiu piproligna 
piptubo, kiu, sekve de malĝusta uzado, kurb- 
iĝis kiel turka sabro. 

La palacon mi preskaŭ ne konis. Unue, ĉar 
mi preferis kuri sur la kampoj, ol renversiĝi 
sur dlata pargeto, kaj due tial, ke min ne en- 
lasis la servistaro, ĉar dum la unua vizito mi 
havis la malfeliĉon rompi grandan saksan 
florvazon. 

Kun la grafidino, antaŭ mia foriro en lern- 
ejon, ni ludis nur unufojon, havante ambaŭ 
neplene po dek jaroj. Okaze mi volis; lernigi 
al ŝi la arton de grimpado sur arboj kaj mi 
sidigis ŝin sur la latbarilon tiamaniere, ke la 
knabineto komencis krii tutgorĝe, pro kio ŝia 
guvernistino punbatis min per blua ombrelo 
dirante, ke mi povis malfeliĉigi Lonjon por 
la tuta vivo. 

De post tiu tempo vekiĝis en mi antipatio 
al malgrandaj knabinoj, el kiuj neniu scipovis 
grimpi sur arboj, nek baniĝi kun mi en la 
lageto, nek rajdi, nek arkpafi, nek uzi ŝton- 
jetilon. Okaze de batalo, sen kiu — kia estus 
amuzo! preskaŭ ĉiu knabineto komencis plori 
kaj kuris al iu plendi. 

Ĉar kun bienlaboristaj knaboj la patro mal- 
permesis al mi komunikiĝi, kaj ĉar mia frat- 
ino pasigis preskaŭ tutajn tagojn en la palaco, 
do mi kreskis kaj edukiĝis mem, kiel rabo- 
birdido, kiun forlasis la gepatroj. Mi baniĝis 
sub la muelilo, aŭ, en truhava boato, mi naĝis 
sur la lageto. En la parko, kun facilmoveco 
de kato mi postkuris sur la branĉoj la sciur- 
ojn. Foje, renversiĝis mia boato kaj duontagon 
mi sidis sur la naĝanta insuleto, ne pli granda 
ol lavujo. Foje, tra la fumujo mi grimpis sur 
tegmenton tiel malfeliĉe, ke oni devis kunligi 
du ŝtupetarojn, por venigi min el tie. Alifoje 
tutan plentagon mi eraris en la arbaro, kaj 
ankoraŭ alifoje la maljuna rajdĉevalo de la 
formortinta sinjoro, rememoriginte al si pli 
bonajn tempojn, preskaŭ tuthoron portis min 
galope tra la kampoj, kaj fine — verŝajne 
malgraŭvole — kaŭzis rompon de mia kruro, 
kiu cetere baldaŭ ree kunkreskis. 

Ne havante iun por kunvivo, mi vivis kun la 
naturo. Mi konis en la parko ĉiun formikaron, 
en la kampo ĉiun kavernon de hamstroj, en 
la ĝardeno ĉiun talpovojeton. Mi sciis pri la 
birdonestoj kaj pri la arbokavaĵoj, kie loĝis la 
sciuridoj. Mi diferencigis la bruon de ĉiu ti- 
lio ĉirkaŭ la domo kaj sciis kanti tion, kion 
la vento ludas en la arboj. lafoje mi aŭdis en 
la arbaro ian eternan iradon, kvankam mi ne 
sciis, kies ĝi estas? Mi rigardis la flagretadon 
de steloj, mi interparolis kun la nokta silento, 
kaj ne havante iun por kisado, mi kisis la 
korthundojn. Mia patrino jam delonge ripozis 
en la tero. Jam sub la premanta ŝin ŝtono eĉ 
fariĝis malfermaĵo, atinganta kredeble la in- 
ternaĵon de la tombo. Foje, punbatite pro io, 
mi iris tien, alvokadis ŝin, almetadis la orelon, 
por aŭdi, ĉu ŝi ne respondos. Sed ŝi respondis 
nenion. Evidente ŝi mortis efektive. 

En tiu tempo mi formis al mi la unuajn 
ideojn pri homoj kaj pri iliaj interrilatoj. En 
mia imago, ekzemple, la plenrajtigito devis 
nepre esti iom korpulenta, havi brunruĝan vi- 
zaĝon, pendantajn malsupren lipharojn, grand- 
ajn brovojn super grizaj okuloj, basan voĉon 
kaj almenaŭ tian kapablon al kriado — kiel 
mia patro. La personon, nomatan grafino, mi 
ne povis imagi al mi alie, ol kiel altkreskan 

sinjorinon, kun bela vizaĝo kaj malgajaj okuloj 
iradantan silente tra la parko, en blanka, tren- 
iĝanta robo. 

Pri homo, titolata grafo, mi havis nenian 
ideon. Simila homo, eĉ se li ekzistus, ŝajnis 
al mi ajo pli malmulte signifanta ol la grafino, 
aŭ eĉ tute senutila kaj maldeca. Laŭ mia 
opinio, nur en vasta robo, kun longa trenaĵo, 
povis loĝadi la majesto de ekscelenca moŝto; 
kontraŭe, ĉiuj vestaĵoj mallongaj, malvastaj 
kaj despli la konsistantaj el du partoj, povis 
servi nur al bienskribistoj, brandfaristoj, kaj, 
eĉ al rajtigitoj. 

Tia estis mia legitimismo, apogita sur la 
ordonoj de mia patro, kiu senĉese rekomendis 
al mi — ami kaj honori la sinjorinon graf- 
non. Cetere, se mi iam forgesus tiujn regul- 
ojn, mi bezonis nur rigardi la ĉerizkoloran 
ŝrankon en la kancelario de mia patro, kie, 
apud kvitancoj kaj notaĵoj, pendis sur najlo la 
kvinpinta disciplino “), tiu enkorpiĝo de prin- 
cipoj de socia ordo. 

Gi estis por mi speco de enciklopedio, 
kiun rigardante, mi rememoris al mi, ke oni 
ne devas detrui botojn, tiri bovidojn je l' vosto, 
ke ĉiu povo devenas de Dio, k. t. p. 

Mia patro estis homo nelacigeble labor- 
ema, senmakule honesta, kaj eĉ tre malsevera. 
El vilaĝanoj kaj servistoj li tuŝis neniun per 
fingro, nur li kriegis terure. Sed se li estis 
iom severa por mi, tio ne okazis sen pravaj 
motivoj. Nia orgenisto, al kiu mi foje enŝutis 
en la tabakujon iometon da veratro, sekve de 
kio, dum la tuta sankta meso li ternis, ansta- 
taŭ kanti, kaj senĉese eraris en la ludado, — 
diris ofte, ke, se li havus tian filon kiel mi, li 
pafus en lian kapon. 

La sinjorinon grafinon la patro nomis an- 
ĝelo de boneco. Efektive: en ŝia bieno ne ek- 
zistis homoj malsataj, nek ĉifonvestitaj, nek 
suferantaj maljuston. Ĉiu, al kiu oni faris mal- 
bonon, iris plendi al ŝi; kiu estis malsana, 
prenis kuracilon el la palaco; al kiu naskiĝis 
infano, petis la sinjorinon, ke ŝi estu baptan- 
ino. Mia fratino lernis kune kun la grafidino, 
kaj mi mem, kvankam mi evitis aristokratiajn 
rilatojn, havis tamen okazon konvinkiĝi pri la 
eksterordinara mildeco de la grafino. 

Mia patro posedis kelkajn ekzemplerojn 
da armiloj, el kiuj ĉiu estis destinita por alia 
celo. La grandega dutuba pafilo devis servi 
por mortigado de lupoj, kiuj sufokadis la bovi- 
dojn de nia bienheredantino; la fajroŝtona pisto- 
lo devis esti uzata por defendo de ĉiu alia 


ro c= 


propraĵo de la grafino, kaj la militista palaŝo“) 
por defendo de ŝia honoro. Sian propraĵon 
kaj honoron la patro verŝajne defendus per 
civila bastono, ĉar la tuta batala armilaro, 
ĉiukelkmonate ŝmirata per graso, kuŝis ie en 
tia angulo, sub la tegmento, ke eĉ mi ne po- 
vis ĝin trovi. 

Tamen mi sciis pri tiuj armiloj kaj mi tre 
sopiris al ili. Iafoje mi revis, ke mi plenumis 
tiel noblan faron, pro kiu la patro permesis 
al mi pafi el la grandega pistolo, kaj dume— 
mi kuris sekrete al la arbaristoj kaj lernis 
pafi el la longaj unutubaj pafiloj, kiuj posedis 
tian econ, ke ĉe la pafo ili faris senperan 
malutilon nur al miaj makzeloj, ne tuŝante ian 
kreaĵon. 

lutage, dum la oleumado de la dutuba pa- 
filo, destinita kontraŭ lupoj, de la pistolo, por 
defendo de propraĵo, kaj de la palaŝo, por 
defendo de la sgrafina honoro, mi prosperis 
ŝteli de l” patro plenmanon da pulvo, kiu, 
kiel mi scias, ne havis ankoraŭ specialan de- 
stinon. Kiam la patro forveturis en la kam- 
paron, mi kaptis grandegan grenejan ŝlosilon, 
kiu havis malfermon similan al tubo, krom tio 
flankan truon, kaj mi ekiris ĉasi. 

La grandan ŝlosilon mi duone ŝargis per 
pulvo, enŝutis pinĉprenon da rompitaj butonoj 
de nenomebla vestparto, ŝtopis ilin per stupo, 
kaj, por kaŭzi eksplodon, mi prenis skatoleton 
da brulspongaj alumetoj. 

Apenaŭ elirinte el la domo, mi ekvidis kel- 
ke da kornikoj, kiuj ĉasis anasidojn, aparten- 
antajn al kortego. Preskaŭ antaŭ miaj okuloj 
unu el la malutilfarantoj kaptis anasidon, kaj, 
ne povante sufiĉe facile ĝin forporti, sidiĝis 
sur brutejeto. 

Ĉe tiu vidajo ekscitiĝis en mi la sango de 
la antaŭuloj batalintaj apud Vieno. Mi ŝtelire 
proksimiĝis al la staleto, ekbruletigis la brul- 
spongon, ekcelis per la ŝlosilo en la dekstran 
okulon de la korniko, ekblovis, ekbruligis... 
Ekkrakis—kiel fulmobato. El la supro de la 
staleto ruliĝis la jam sufokita anasido sur la 
teron; la korniko, terure timigita, forflugis sur 
la plej altan tilion, kaj mi, mirigite, konvinki- 
ĝis, ke en miaj manoj restis nur la prenilorelo 
de la granda ŝlosilo, sed aliflanke, el la pajla 
tegmento de l' staleto, komencis eliĝi mal- 
granda volvaĵo da fumo, kvazaŭ iu fumus la 
pipon. 

Post kelkaj minutoj la stalon, valorantan 
ĉirkaŭ kvindek polaj florenoj, ĉirkaŭprenis la 
flamoj. 

Kunkuris homoj, algalopis sur Ĉevalo mia 
patro; poste, en ĉeesto de ĉiuj ĉi bravaj 
kaj honestaj personoj, la nemoveblaĵo „for- 
brulis — ĝis termezo“ — kiel diris la sinjoro 
brandfaristo. 

Dum tiu tempo okazis kun mi nepriskribe- 
blaj aferoj. Unue mi ekkuris en la loĝejon 
kaj pendigis sur ĝustan lokon—la orelon de la 
disŝirita ŝlosilo. Poste — mi forkuris en la 
parkon kun la intenco droniĝi en la lageto. 
Sekundon poste—mi principe ŝanĝis la projekt- 
on, kaj intencis mensogi kiel bienskribisto kaj 
malkonfesi la ŝlosilon, la paton kaj la staleton. 
Sed kiam oni min kaptis—tuj mi konfesis ĉion. 

Oni kondukis min en la palacon. Sur la 
teraso mi ekvidis mian patron, la sinjorinon 
grafinon en la treniĝanta robo, la grafidinon, 
vestitan sufiĉe mallonge kaj mian fratinon, am- 
baŭ plorantajn. Poste—la ŝlosistinon Salome- 
on, la ĉambriston, la lakeon, la bufedan bub- 
on, la kuiriston, la kuiristhelpanton, kaj tutan 
svarmon da ĉambristinoj, servantaj fraŭlinoj 
kaj vilaĝaj knabinoj. Kiam mi turnis la okul- 
ojn en la kontraŭan flankon, mi ekvidis mal- 
antaŭ la konstruaĵoj—la verdajn suprojn de ti- 
lioj, kaj iom pli malproksime, la flavbrunan 
kolonon da fumo, kiu, kvazaŭ intence, leviĝis 
super la postbrulejo. 


En tiu ĉi momento mi rememoris la vortojn 

de l' orgenisto, kiu parolis pri la nepreco pafi 
en mian kapon, kaj mi konkludis, ke se iam 
ajn, supozeble hodiaŭ trafos min la perforta 
morto. Mi forbruligis la stalon, detruis la gre- 
nejan ŝlosilon; la fratino ploras, la tuta ser- 
vistaro staras plennombre antaŭ la palaco, 
kion do signifas tio?. Mi rigardis nur: ĉu la 
kuiristo havas sian pafilon, ĉar unu el liaj dev- 
oj estis pafi la leporojn, kiel ankaŭ morte 
malsanajn dombestojn. 
„ Oni kondukis min al sinjorino grafino mem. 
Si ekrigardis min per siaj malgajaj okuloj, kaj 
mi, kunmetinte la manojn sur la dorso (kiel mi 
kutimis fari senkonscie en la ĉeesto de mia 
patro), mi suprenlevis la kapon, ĉar la sinjorino 
estis altekreska. 

Tiamaniere dum kelke da momentoj ni ri- 
gardis atente unu la alian. La servistaro si- 
lentis, kaj en la aero estis sentebla la brul- 
odoro. 

— Sajnas al mi, sinjoro Leśniewski, ke tiu 
ĉi knabo havas vivecan temperamenton?—dir- 
is per melodia voĉo la sinjorino grafino al mia 
patro. 

— Fripono!.. brulfaristo!.. difektis mian gre- 
nejŝlosilon!—rediris la patro, kaj poste rapide 
li aldonis: 


— Falu al piedoj de la sinjorino grafino, 
vi kanajlo!.. 

Kaj malforte li puŝis min antaŭen. 

— Se vi intencas min mortigi, do mortigu, 
sed mi al neniu falos al la piedoj!—mi respond- 
is, ne deturnante la okulojn de la sinjorino, 
kiu faris sur min strangan impreson. 

— Ĥi!.. Jezu!.. — ekĝemis la skandalita Sa- 
lomeo, kunmetante la manojn. 

— Trankviliĝu, mia knabeto, ĉar ĉi tie ne- 
niu faros al vi malbonon— diris la sinjorino. 

— A ha! neniu... — Ĉu mi ne scias, ke vi 
pafos en mian kapon.. Tion promesis 
ja al mi la orgenisto—mi rediris. 

— Ĥi!.. Jezu..—ekvokis duafoje la ŝlosistino. 

— Li senhonorigas mian maljunecon!— ek- 
parolis la patro. Tri haŭtojn mi deŝirus de 
tiu ĉi fripono kaj surŝutus salon, se la sinjo- 
rino grafino ne prenus lin en sian protekton. 


La kuiristo, staranta en la angulo de l’ te- 
raso, kovris la buŝon per mano kaj ridis, ĝis 
li bluiĝis. Mi ne povis toleri tion kaj mi montr- 
is al li la langon. 


La servistaro ekmurmuris pro miriĝo, kaj 
la patro, kaptante min je l' brako, ekkriis: 

— Ĵen, kion vi ree faras?. En ĉeesto de 
la sinjorino grafino vi montras la langon?.. 

— Mi montris la langon al la kuiristo, ĉar 
li pensis, ke li min same mortpafos, kiel la 
maljunan palflavan ĉevalon... 

La sinjorino ĝrafino fariĝis ankoraŭ pli mal- 
gaja. Si forŝovis la harojn el mia frunto, ek- 
rigardis profunde en la okulojn kaj diris al 
la patro: 

— Kiu scias, sinjoro Leŝniewski, kia homo 
ankoraŭ estos el tiu ĉi infano?.. 

— Pendigila kandidato! —respondis mallonge 
la ĉagrenita patro. 

— Tion oni ne scias — refutis la sinjorino, 
glatigante al mi la hirtigitajn harojn. — Oni 
devus lin sendi en lernejon, ĉar tie ĉi li tute 
sovaĝiĝos. 

Kaj poste, forirante en la salonon, ŝi diris 
duonlaŭte: 

— Estas materialo por homo, sinjoro Les- 
niewski!. Oni devas lin nur instrui. 

— Fariĝos laŭ volo de la sinjorino grafino!— 
respondis la patro, frapante per pugno mian 
nukon. 

El la teraso foriris ĉiuj, sed mi restis, sen- 
mova kiel ŝtono, rigardanta senĉese la pordon, 
en kiu malaperis nia biensinjorino. Nur nun 
mi ekpensis kun bedaŭro: kial mi ne falis al 
ŝiaj piedoj? Kaj mi eksentis ian premadon en 
la brusto. Se ŝi ordonus, volonte mi kuŝiĝus 

sur la brulrestaĵoj de P staleto, kaj igus min 
malrapide rosti sur ili. Ne por tio, ke ŝi ne 
ordonis al la kuiristo mortpafi min, nek pun- 
bati, sed por tio, ke ŝi havis tian dolĉan voĉ- 
on kaj tian malgajan rigardon. 

De post tiu ĉi tago mi estis jam malpli li- 
bera. La sinjorino grafino ne deziris perdi en 
fajro la restintajn konstruaĵojn: al la patro 
estis malagrable, ke li me povis egaligi kun 
mi la kalkulon por la forbruligita stalo, kaj mi 
mem devis prepariĝi por la lernejo. Instruis 
min la orgenisto kaj la brandfaristo. Oni dir- 
is eĉ, ke iajn objektojn prelegos al mi la guver- 
nistino el la palaco. Sed, kiam tiu ĉi sinjor- 
ino, ĉe interkoniĝo kun mi, ekvidis, ke mi hav- 
as la poŝojn plenajn de tranĉiloj, ŝtonoj, ŝroto 
kaj kapsuloj, ŝi ektimis tiel, ke ŝi jam ne vol- 
is vidi min duafoje. 

— Al tiaj banditoj mi ne donas lecionojn— 
diris ŝi al mia fratino. 

Mi tamen tiutempe jam tre serioziĝis. Nur 
unu fojon mi volis, prove, min pendigi. Sed 
poste okazis al mi ia alia okupo, do mi faris 
al mi nenion malbonan. 

Fine, en komenco de Aŭgusto oni forvetu- 
rigis min en la lernejon. 

La ekzamenon mi sukcesis tute bone, dank” 
al la rekomendaj leteroj de la sinjorino gra- 

tino. Poste la patro lokis min en pensiono 
kun helplecionoj, gepatra zorgado, kaj kun 
ĉiuj oportunaĵoj por 200 polaj florenoj“) kaj 
kvin buŝeloj da alpago per naturaĵoj ĉiujare— 
kaj—li aĉetis al mi lernejan uniformon. 

La nova vestaĵo tiel min okupis, ke ne pov- 
ante sufiĉe ĝoji pro ĝi dum la tago, mi leviĝ- 
is tute mallaŭte dum la nokto, vestis min en 
mallumo en la surtuton kun ruĝa kolumo, met- 
is sur la kapon la ĉapeton kun ruĝa randostrio 
kaj intencis sidi tiel dum kelkaj minutoj. Sed 
ĉar la nokto estis pluvema, kaj de la pordo estis 
ioma trablovo, kaj mi ekster la uniforma surtuto 
kaj la ĉapo estis en negliĝo, do mi iom ekdorm- 
etis kaj dormis en la uniformo ĝis la mateno. 

Tia maniero de noktpasigo tre gajigis mi- 
ajn kolegojn, sed en la mastro de nia pensiono 
ĝi vekis la suspekton, ke li havas en la domo 
eksterordinaran petolulon. Li kuris rapide en 
la gastejon, kie ekloĝis mia patro, kaj li diris 
al li, ke por ĉiuj trezoroj en mondo li ne vol- 
as min havi en pensiono, esceptinte — se la 
patro aldonos al li ankoraŭ kvin buŝelojn da 
terpomoj jare. Post longa marĉandado ili in- 
terkonsentiĝis pri tri buŝeloj, sed mia patro 
adiaŭis min tiel demonstracie sentige, ke mi 
nek bedaŭris, kiam li forveturis, nek sopiris 

al hejmo, kie similaj ovacioj povus al mi oka- 
zi pli ofte. 

La tempo de mia edukado en la unua klaso 
ne prezentas pli eminentajn momentojn. Hodiaŭ 
rigardante tiun epokon el historia distanco, 
necesa, kiel oni scias, por formado de objek- 
tiva opinio, mi konfesas, ke ĝenerale mia vivo 
aliiĝis malmulte. En la lernejo mi sidis iom 
pli longe en fermita ĉambro, hejme — iom pli 
mi kuris en malfermita spaco. Demetinte la 
civilajn vestojn, mi surhavis uniformon, kaj la 
personoj, laborantaj je harmonia disvolvo de 
miaj fizikaj kaj spiritaj kapabloj, aplikis an- 
stataŭ skurĝo — vergon. 

Jen la tuta diferenco. 

La lernejo kiel oni scias, dank” al sia ko- 
lektiva karaktero, preparas la knabojn por vivo 
en la socio kaj donas al ili la scipovojn, kiujn 
ili ne akirus, edukiĝante aparte. Pri tiu-ĉi vero 

mi konvinkiĝis post unusemajna restado en la 
lernejo, kie mi lernis la arton de fromaĝ-pre- 
mado“), kiu postulas la kunagadon de almenaŭ 
tri personoj, kaj sekve ne povas ekzisti eks 
tere de la socio. 

Nur nun mi malkovris en mi la efektivan 
talenton, kies eco gardis min antaŭ teoriaj en- 
profundiĝoj, kaj puŝis en la direkto de kolek- 
tiva agado. Mi apartenis al unuarangaj — pil- 

kobastonistoj, mi estis armeestro dum bataloj, 
mi organizis eksterklasajn ekskursojn, nomat- 
ajn vagadoj, mi gvidis en la klaso la ĝeneralan 
piedfrapadon aŭ blekadon, kiun ni, por ekri- 
pozo, aranĝis iafoje sesdekope. Kontraŭe, tro- 
viĝinte sola, ĉe gramatikaj reguloj, esceptoj, 
deklinacioj kaj konjugacioj, formantaj, kiel 
oni scias, la fundamenton de filozofia pensado, 
mi baldaŭ sentis en la animo ian malplenon, 
el kies profundaĵo eliĝadis—la dormemo. 

Se, malgraŭ mia talento al nelernado, mi 
recitis tamen la lecionojn sufiĉe flue, tio oka- 
zis nur dank' al mia bonega vidsento, kiu per- 
mesis al mi, legi el libro en distanco de du 
aŭ tri benkoj. lafoje okazis, ke mi recitis ion 
tute alian, ol la taskon, sed tiam mi aplikadis 
la modelan en tiuj okazoj senkulpiĝon. Mi 
diris, ke mi malĝuste aŭdis la demandon, aŭ, 
ke mi konfuziĝis. 

Generale mi estis lernanto—de estonteco, 
ne nur tial, ke mi malkontentigis maljunajn ru- 
tinulojn, kaj posedis simpatiojn de junuloj, sed 
tial, ke la bonajn notojn el diversaj instruob- 
jektoj, kaj kun ili la esperon de promocio mi 
vidis nur en revoj, flugantaj malproksimen, for 
de la estanteco. 

Miaj interrilatoj kun instruistoj estis diversaj, 

La profesoro de latina lingvo donis al mi 

2 


sufiĉe bonajn sciogradojn por tio, ke mi dili- 
gente lernis la gimnastikon, pri kiu ankaŭ li 
instruis. La pastro-prefekto“) tute ne donis 
al mi gradojn, ĉar mi faris al li embarasajn de- 
mandojn, pri kiuj lia sola respondo ĉiam estis 
„Leśniewski, iru genui!“ La instruisto de de- 
segnado kaj kaligrafio protektis min kiel de- 
segnisto, sed mallaŭdis kiel kaligrafiisto; sed 
ĉar en lia menso la skribo-arto estis la plej 
grava lerneja objekto, do, voĉdonante kun si 
mem, li superpezigis la flankon de belskribado 
kaj donis al mi unuojn, iafoje duojn““). 

La aritmetikon mi komprenis tute bone, ĉar 
tiu-ĉi instruado estis bazita sur observa me- 
todo, tio estas sur „manbatoj“ pro neatentado. 
La instruisto de lingvo pola antaŭdiris al mi 
brilantan karieron, ĉar foje prosperis al mi 
skribi por lia nomtago versaĵon, kiu enhavis 
laŭdon de lia severeco. Fine la gradoj el 
aliaj objektoj dependis de tio, ĉu miaj najbar- 
oj bone al mi sufloris, aŭ, ĉu la libro, kuŝanta 
sur antaŭa benko, estis malfermita en ĝusta 
loko. 

Sed la plej intimaj rilatoj ligis min kun la 
inspektoro. Tiu-ĉi homo tiel alkutimiĝis frapi 
por elvoki min ella klaso dum la lecionoj, kaj 

vidi min post la lecionoj, ke li estis sincere 
maltrankvila, se en iu semajno mi ne rememo- 
rigis lin pri mia ekzisto. 

— Lesŝniewski!—li ekvokis iutage, ekvidinte 
ke mi jam iras el la klaso hejmen.—Lesŝniew- 
ski!... do kial vi ne restas?... 

— Mi ja faris nenion malbonan — respond- 
is mi. 

— Kion mi aŭdas, do vi ne estas enskrib- 
ita en la tagolibron? 

— Vere, kiel mi amas la patron! 

— Kaj vi sciis la lecionojn?... 

— Oni min hodiaŭ tute ne demandis!... 

La inspektoro enpensiĝis. 

— Ĉi tie estas io kaŝita!—li flustris —Aŭs- 
kultu, Leśniewski, restu ĉi-tie momenton. 

— Mia ora sinjoro inspektoro, mi estas ja 
neniel kulpa!.. vere, kiel mi amas Dion!... 

— A-ha!.. jenkvi, ĵuras azeno!.. Do venu tuj!.. 
Kaj se vi efektive faris nenion malbonan, 
tiam—ni faros la kalkulon alifoje!.. 

Generale mi havis ĉe la inspektoro malfer- 
mitan krediton, per kio mi akiris en la lernejo 
certan popularecon, tiom pli efektivan, ke ĝi 
stimulis neniun al konkurado. 

Inter kelkdeko da unuaklasanoj, el kiuj 
unu razis jam siajn lipharojn per efektiva ra- 
zilo, tri ludis dum tutaj tagoj kartojn sub la 

benko, kaj aliaj estis sanaj kiel kantonistoj“), 
troviĝis kriplulo — Juzjo““). Li estis knabeto 
ĝibhava, pigmeo rilate al sia aĝo, malgrasa, kun 
blua nazeto, palaj okuloj kaj glataj haroj. Li 
estis tiel malfortika, ke li devis ripozi envoje, 
irante el sia loĝejo en la lernejon, kaj tiel ti- 
mema, ke, alvokite por reciti la lecionon, li 
mutiĝis de timo. Neniam li interbatiĝis kun 
iu, nur li petis la aliajn, ke ili ne batu lin. 
Kiam foje oni donis al li „klakfrapon“ sur la 
malgrasan kiel lignopeceto maneton—li svenis, 
sed rekonsciigite—li ne plendis. 

Li havis ambaŭ gepatrojn, sed la patro for- 
pelis la patrinon el la domo, kaj Juzjon li lasis 
ĉe si, dezirante mem gvidi lian edukadon. Li 
mem volis akompani ĉiam la filon al la ler- 
nejo, promenadi kun li, kaj doni al li helple- 
cionojn, sed li ne faris tion pro manko de 
tempo, kiu strange rapide pasadis en la ven- 
dejo de alkoholaj trinkaĵoj kaj de avena biero 
ĉe Moŝek Lipa. 

Tiamaniere Juzjo havis nenian zorganton, 
kaj al mi ŝajnis iafoje, ke tian malgrandulon 
eĉ Dio rigardas malfavore el ĉielo. 


7) rekrutoj, edukitaj en armeo. 

Tamen Juzjo havis monon, po ses ĝis dek 
groŝoj“) ĉiutage. Por tiu mono li estis aĉe- 
tonta por si, dum la paŭzo, du bulkojn kaj 
kolbaseton. Sed ĉar li estis persekutata de 
ĉiuj, do li, volante sin asekuri eĉ iomete, 
aĉetis kutime kvin bulkojn kaj disdonis ilin 
al plej fortaj kolegoj, ke ili havu favorajn ko- 
rojn por li. 

Tiu imposto malmulte utilis al li, ĉar eks- 
ter la kvin favorigitaj estis trifoje tiom da ne- 
pacigitaj. Do ili turmentis lin senĉese. lu 
ekpinĉis lin, alia ektiris je la haroj, alia ek- 
pikis lin, la kvara „resortfrapis“ lian orelon, 
kaj la plej malkuraĝa nomis lin almenaŭ—ĝibulo. 

Juzjo nur ridetis je tiuj kolegaj ŝercoj; ia- 
foje li petis: lasu jam trankvile!... kaj iafoje li 
eĉ nenion diris, nur li apogis la vizaĝon je 
siaj malgrasaj manplatoj kaj ĝeme ploris. 

La kolegoj vokis tiam: rigardu! kiel lia ĝibo 
skuiĝas!l.. kaj ili turmentis lin ankoraŭ pli 
obstine. 

Komence mi atentis malmulte la ĝibuleton, 
kiu ŝajnis al mi malvigla. Sed foje, tiu gran- 
da kolego, kiu razis jam siajn lipharojn, sid- 
iĝis malantaŭ Juzjo kaj komencis risortfrapi 
liajn ambaŭ orelojn, La ĝibulo tremis de plo- 

redo, kaj la tuta klaso ridis plengorĝe. Tiam 
kvazaŭ io ekpikis mian koron. Mi kaptis la 
malfermitan poŝtranĉilon kaj la grandulaĉon, 
kiu resortfrapis la ĝibuleton, mi puŝis per ĝi 
en la manon, kriante, ke: mi same faros al 
ĉiu, kiu tuŝos Juzjon eĉ per unu fingro!., 

El mano de l” grandulaĉo ekŝprucis sango, 
li paliĝis kiel kreto, kaj ŝajnis, ke li svenos. 
La tuta klaso subite ĉesis ridi kaj poste ko- 
mencis krii: li meritis tion, li ne turmentu 
kriplulon! En tiu-ĉi momento eniris la instru- 
isto, kaj sciiĝinte, ke mi vundis kolegon per 
tranĉilo, li volis venigi la inspektoren kun pe- 
delo kaj vergo. Sed ĉiuj komencis propeti 
pri mi, eĉ la vundita grandulaĉo; do ni kisis 
unu la alian: unue mi kunla grandulaĉo, poste 
li kun Juzjo, poste Juzjo kun mi, kaj—tiama- 
niere mi eliris el la afero sendifekte. 

Mi rimarkis, ke dum la tuta leciono la ĝi- 
buleto direktadis la kapon en mian flankon, 
kredeble tial, ke dum tiu tempo li ricevis ne- 
niun risortfrapon. Dum la paŭzo ankaŭ neniu 
lin turmentis, kaj kelkaj deklaris, ke ili de- 
fendos lin. Li dankis al ili, sed — li kuris al 
mi kaj volis doni al mi buterbulkon. Mi ne 
akceptis, do li iom hontiĝis, kaj poste li diris 
mallaŭte; 

— Aŭdu, Leśniewski, mi diros al vi sekreton. 

— Parolu!—mi respondis —sed rapide... 

La ĝibuleto konfuziĝis, kaj poste li demandis: 

Ee Culvi jam havas amikon?.. 

— Ĉu mi lin bezonas?.. 

— Ĉar, se vi volus, mi povus esti via amiko. 

Mi ekrigardis lin fiere. Li konfuziĝis an- 
koraŭ pli kaj li ree demandis per sia delikata, 
mallaŭtigita voĉeto: 

— Kial vi ne volas, ke mi estu via amiko? 

— Ĉar mi ne komunikiĝas kun tiaj malvi- 
gluloj, kiel vi-—mi respondis. 

La nazeto de la ĝibuleto bluiĝis pli ol ku- 
time. Li volis jam foriri, sed li turnis sin an- 
koraŭ foje al mi, dirante: 

— Tiam eble vi volas, ke mi sidu apud vi?.. 
Aŭdu, mi atentas, kian taskon donas la instru- 
istoj; mi farus anstataŭ vi la ekzemplojn... 
Mi scipovas bone suflori... 

Tiu-ĉi argumentado ŝajnis al mi grava. Post 
pripenso mi akceptis la ĝibulon en mian benk- 
on, kaj mia najbaro konsentis, por kvin bulkoj, 
cedi al li sian lokon. 

Jam posttagmeze Juzjo translokiĝis al mi. 
Li estis mia plej sincera helpanto, konfidato 
kaj laŭdanto. Li elserĉadis la vokablojn kaj 
faris ĉiujn tradukojn; li notis la taske-donitajn 
ekzemplojn; li portis la inkujon, plumojn kaj 
krajonojn por ni ambaŭ. Kaj kiel bone li su- 

floris! Dum mia lerneja tempo multaj al mi 
sufloris; kelkaj eĉ devis genui pro tio, sed ne- 
niu estis en tiu-ĉi arto eĉ komparebla kun 
Juzjo. En suflorado la ĝibuleto estis majstro, 
ĉar li scipovis paroli, kunpreminte la dentojn, 
kaj li faris samtempe tian senkulpan mienon, 
ke neniu el la profesoroj eĉ suspektis ion... 

Ĉiufoje, kiam mi estis fermita en karcero; 
la ĝibuleto alportis al mi kaŝe panon kaj vian- 
don el sia tagmanĝo. Kaj se mi havis ian pli- 
grandan malagrablon, tiam, kun larmoj en oku- 
loj, li certigadis la kolegojn, ke mi toleros ne- 
nian al mi farotan maljustaĵon. 

— Ho! ho!—li diris—Kazjo estas forta. Se 
li kaptos la pedelon je la ŝultroj, li jetos lin 
teren kiel plumon. Ne timu! 

Efektive, miaj kolegoj ne timis, sed li, mi- 
zerulo, timis por ni ambaŭ. 

Se la ĝibuleto ne bezonis atenti dum iu le- 
ciono, tiam li diris al mi komplimentojn: 

— Mia Dio... se mi estus tiel forta, kiel vi!.. 
Mia Dio!.. se mi estus tiel kapabla... Sciu, ke 
se vi nur volus, post monato vi fariĝus la unua 
lernanto... 

lutage, tute surprize, la instruisto de lingvo 
germana alvokis min al la katedro. La teru- 
ita Juzjo havis apenaŭ la tempon suflori al 
mi, ke: al la kvara deklinacio apartenas ĉiuj 

substantivoj virinseksaj, ekzemple: die Frau — 
la sinjorino... 

Mi eliris per firma paŝo kaj kun granda 
certeco mi sciigis la instruiston, ke al la kvara 
deklinacio apartenas ĉiuj substantivoj virin- 
seksaj, ekzemple: die Fraŭ—la sinjorino... Sed 
ĉe tio finiĝis mia sciado. 

La profesoro ekrigardis en miajn okulojn, 
balancis la kapon kaj ordonis traduki. Mi tra- 
legis germane flue kaj laŭte unu fojon, poste 
ankoraŭ pli flue—duan fojon, sed kiam mi ko- 
mencis triafoje legi la saman fragmenton, la 
instruisto ordonis al mi reiri sur mian lokon. 

Revenante al mia benko, mi ekvidis, ke 
Juzjo tre atente rigardas la krajonon de la 
profesoro kaj ke li havas tre ĉagrenigitan 
mienon. 

Instinkte mi demandis la ĝibuleton: 

— Cu vi ne scias, kian gradon li donis al mi? 

— Ĉu mi povas scii?.— eksopiris Juzjo. 

— Sed kio ŝajnas al vi? 

— Mi—diris la ĝibuleto—donus al vi kvin- 
on, nu—cetere kvaron, sed li... 

— Kaj li, kiom li donis al mi?... — mi de- 
mandis. 

— Ŝajnas al mi, ke — unuon... Sed tiu-ĉi 
azeno, kion li sciasl. respondis Juzjo, per 
voĉo, en kiu sonis profunda konvinko. 

Malgraŭ sia malfortikeco, la knabeto estis 
tre laborema kaj kapabla. Mi legis kutime en 
la klaso romanojn, kaj li aŭskultis la prelegon 
kaj poste li ripetis ĝin al mi. 

Foje mi demandis lin, pri kio parolis nia 
instruisto de zoologio? 

— Ĵen, pri tio — respondis la ĝibuleto kun 
mistera mieno, ke la kreskaĵoj estas similaj al 
bestoj. 

— Malsaĝa li estas—mi respondis. 

— Tamen!—diris la ĝibuleto—li estas pra- 
va. Mi jam komprenas lin iomete. 

Mi komencis ridi kaj mi diris: 

— Nu, se vi estas tiel saĝa, do diru al mi: 
per kio similas la saliko al la bovino? 

La knabo enpensiĝis kaj komencis paroli 
malrapide: 

— Rigardu — la bovino kreskas, kaj la sa- 
liko ankaŭ kreskas... 

— Kaj kio plu?., 

— La bovino nutras sin, kaj la saliko nutras 
sin per la sukoj el la tero... 

— Kaj kio plu?.. 

La bovino estas virinseksa, nu—kaj la sa- 
iko“) estas ankaŭ virinseksa — klarigis Juzjo. 

— Sed la bovino svingas la voston— diris mi. 

— Kaj la saliko svingas la branĉojn — re- 
diris li. 

Tia sumo da argumentoj malfortigis mian 
kredon je la ekzisto de diferenco inter bestoj 
kaj kreskaĵoj. La opinio mem plaĉis al mi, 
kaj de post tiu tempo vekiĝis en mi la amo al 
la zoologio, resumita en la libro de Pisulew- 
ski. Dank' al la argumentoj de la ĝibuleto, mi 
komencis el tiu-ĉi objekto ricevi kvinojn. 

lun tagon Juzjo ne venis en la lernejon, 
kaj la sekvantan tagon antaŭ tagmezo oni diris 
al mi, ke iu frapas por elvoki min el la klaso. 
Mi elkuris sur la koridoron malkvieta, kiel 
kutime en similaj okazoj, sed, anstataŭ la ins- 
pektoron, mi ekvidis korpulentan viron kun 
helruĝa vizaĝo, violkolora nazo kaj ruĝaj okuloj. 

La nekonato ekparolis per voĉo iom raŭka: 

— Vi, knabo, estas Leśniewski? 

— Mi. 

Li faris duonpaŝon, kvazaŭ ŝanceliĝante, 
kaj li aldonis: 

— Vizitu mian filon, Juzjon, tiun ĝibhavan, 
vi scias? Li estas malsana, ĉar antaŭhieraŭ oni 
sur lin iom surveturis... 

Li ree ŝanceliĝis, ekrigardis min per siaj 
vagaj okuloj kaj foriris, piedfrapante laŭte la 
plankon. Mi eksentis, kvazaŭ iu verŝus sur min 
bolantan akvon. Sajnis al mi, ke mi pli 

ĝuste devus esti surveturita, sed ne tiu-ĉi 
kompatinda ĝibuleto, li — tiel bona kaj mal- 
fortika. 

Posttagmeze okazis libertempo... Mi ne iris 
jam hejmen tagmanĝi, sed mi kuris rekte al 
Juzjo. 

Li loĝis kun sia patro ĉe fino de la urbo, 
en du ĉambretoj de teretaĝa domo. Kiam mi 
eniris, mi ekvidis la ĝibuleton kuŝantan sur 
mallonga liteto. Li estis sola, tute sola. Li 
spiris malfacile kaj tremis de malvarmo, ĉar 
la forno ne estis hejtita. Liaj pupiloj tiel va- 
stiĝis, ke li havis preskaŭ nigrajn okulojn. En 
la ĉambreto estis sentebla humideco, kaj el 
la tegmento falis gutoj de degelanta glacio, 

Mi kliniĝis super la lito kaj demandis: 

+- Kio okazis al vi, Juzjo? 

Li vigliĝis iom, malfermis la buŝon, kvazaŭ 
por rideto, sed —li nur ekĝemis. Li prenis mian 
manon per siaj sekiĝintaj manetoj kaj komen- 
cis paroli: 

— Mi verŝajne mortos... Sed mi timas tiel... 
sola... do mi petis, ke vi venu... Tio... daŭros... 
ne longe, kaj al mi estos iom pli gaje... 

Ankoraŭ neniam Juzjo ŝajnis al mi tia, kiel 
hodiaŭ. Sajnis al mi, ke el kriplulo fariĝas 
grandegulo. 

Li komencis obtuze ĝemi kaj tusi, ĝis el 

lia buŝo eliĝis rozkolora ŝaŭmo. Poste li fer- 
mis la okulojn kaj spiris malfacile, kaj de tem- 
po al tempo li tute ne spiris. Se mi ne sentus 
la premon de liaj varmegaj manetoj, mi opi- 
nius, ke li mortis. 

Tiel ni sidis unu, du, tri horojn — silen- 
tante. 

Mi preskaŭ perdis la kapablecon pensi; 
Juzjo ekparolis malofte kaj kun granda peno. 
Li diris al mi, ke sur lin surveturis de malan- 
taŭe ia veturigilo, ke lin ekdoloris terure la 
spino, sed ĝi jam ne doloras, ke la patro for- 
pelis hieraŭ la servistinon, kaj hodiaŭ li fori- 
ris serĉi alian... 

Poste, ne liberigante mian manon, li petis 
ke mi diru la tutan preĝareton Mi diris ĝin, 
kaj kiam mi komencis: „Kiam matenruĝo bri- 
las““), li interrompis min: 

— Diru ankaŭ --,Tutan nian taglaboron“...“) 
Mi morgaŭ jam verŝajne ne vekiĝos... 

La suno subiris, fariĝis ia griza nokto, ĉar 
malantaŭ la nuboj lumis la luno. En la domo 
malestis kandelo, cetere mi eĉ ne intencis 
ĝin ekbruligi. Juzjo estis ĉiam pli maltran- 
kvila, li deliris kaj nur momente li rekon- 
sciiĝis. 


?)preĝokanto matena, ““) preĝokanto vespera. 

Estis jam malfrue, kiam el flanko de la 
strato ekfrapis bruege la pordeto. lu tra- 
iris la korton, kaj, fajfante malfermis la pordon 
de nia ĉambro. 

— La paĉjo?—ekĝemis la ĝibuleto. 

Jes, mia filo! — respondis la alveninto per 
raŭka voĉo. —Kiel vi fartas? Certe pli bone!.. 
Tiel devas esti!. Ĉiam kuraĝe, mia filo... 

— Paĉjo... mankas lumo...—parolis Juzjo. 

— Malsaĝa—lumo!.. Jen kiu estas?... li ek- 
vokis, faletante ĉe mi. 

— Estas mi...— mi rediris. 

— Ha! Lukasedzino? bone!... Dormu hodiaŭ, 
kaj morgaŭ—vi ricevos de mi batojn... Mi estas 
guberniestro!... Rum jamajka!.. 

— Bonan nokton, paĉjo!. bonan nokton!.. 
flustris Juzjo. 

— Bonan nokton, bonan nokton, mia in- 
fano!. rediris la alveninto, kaj,—kliniĝinte super 
la lito — li kisis mian kapon. Mi sentis, ke 
sub la brako li havis botelon. 

— Dormu bone, li aldonis — kaj morgaŭ 
marŝu en la lernejon!.. Paŝe maarr$!.. Rum ja- 
majka!.. li ekkriis kaj foriris en la alian ĉam- 
bron. 

Tie li peze sidiĝis, kredeble sur kofron, 
li ekbatis per kapo la muron, kaj post mo- 


mento —aŭdiĝis temp-mezura bul-bul-bul-sono, 
kvazaŭ iu trinkus. 

— Kazjo!.. — flustris la ĝibuleto — kiam mi 
estos jam... fie... venu al mi de tempo al tem- 
po. Vi diros al mi, kian taskon oni donis en 
la lernejo... 

En la alia ĉambro ekkriis la alveninto: 

— Sanon ni deziras al la sinjoro guberni- 
estro!.. Vivu!l. Mi estas guberniestro!. Rum 
jamajka!.. 

Ĵuzjo komencis skuiĝi kaj paroli ĉiam pli 
maltrankvile: $ 

— Tiel doloras min la sakro!. Cu vi ne 
sidiĝis sur min, Kazjo? Kazjo!.. Ho, jam ne ba- 
tu min plu!.. 

— Rum!. Rum jamajka!. oni kriis en la 
alia ĉambro. Ree aŭdiĝis bulbulado, kaj po- 
ste — la botelo kun terura tinto ekbatis la 
plankon. 

Juzjo altiris mian manon al sia buŝo, kap- 
tis per dentoj la fingrojn kaj—subite li ilin ella- 
sis. Li jam ne spiris. 

— Sinjoro! — mi vokis. — Sinjoro! Juzjo 
mortis!.. 

— Kion vi babilas? — ekmurmuris voĉo en 
la alia ĉambro. 

Mi saltis el la lito kaj stariĝis en la pokdo, 
rigardante en la mallumon. 


— Ĵuzjo mortis!.. ripetis mi tute tremante. 

La homo brue moviĝis sur la kofro kaj 
ekkriis: 

— Foriĝu el ĉi-tie, vi malsaĝulo!.. Mi, lia 
patro, scias pli bone, ĉu li mortis!.. Vivu la 
sinjoro guberniestro!.. Rum jamajkal!.. 

Mi terure ektimis kaj forkuris. 

Dum la tuta nokto mi ne povis dormi, mi 
frostetremis kaj iaj sonĝaj vidaĵoj min turmen- 
tis. Matene pririgardis min la mastro de nia 
pensiono kaj li diris, ke mi havas febron, ke 
mi verŝajne infektis min de la surveturita Ju- 
zjo kaj — li ordonis starigi sur mian sakron 
dekdu tranĉkupojn. Post apliko de tiu-ĉi ku- 
racilo sekvis, kiel diris la mastro, tia krizo, 
ke mi dum tuta semajno kuŝis en lito. 

Mi ne ĉeestis la enterigon de Juzjo, kiun 
akompanis nia tuta klaso kun la instruistoj kaj 
la pastro-prefekto. Oni diris al mi, ke li havis 
nigran veluran ĉerkon, tiel malgrandan kiel 
violonkesteto. 

La patro ploris terure, kaj sur la tombejo 
li kaptis la ĉerkon kaj volis forkuri kun ĝi. 
Sed malgraŭ tio oni Juzjon enterigis, kaj lian 
patron la komisario kun policisto forkondukis 
el la tombejo. | 

Kiam unuafoje mi ree venis en la lernejon, 
oni diris al mi, ke iu homo ĉiutage demandas 

pri mi. Kaj efektive je la dekunua horo mi 
estis elvokita. 

Mi eliris — malantaŭ la pordo staris la pa- 
tro de la mortinta Juzjo. Li havis vizaĝon hel- 
violkoran kaj la nazon cindrogrizan. Li estis 
tute sobra, nur lia kapo kaj liaj manoj tremis. 

Tiu-ĉi homo prenis min je la mentono kaj 
longe li rigardis atente en miajn okulojn, kaj 
poste li diris subite: 

— Vi defendis Juzjon kiam oni lin turmentis 
en la klaso?.. 

— Ĉu tiu ĉi maljunulo freneziĝis? — mi 
ekpensis, sed mi respondis al li nenion. 

Li ĉirkaŭprenis per manoj mian kolon kaj 
kisis kelkfoje mian kapon, murmuretante; 

— Dio vin benu,. Dio vin benul.. 

Li ellasis mian kapon kaj demandis refoje: 

— Vi estis ĉe lia morto?.. Diru al mi la 
veron, ĉu li tre suferis? 

Subite li repaŝis kaj diris rapide: 

— Aŭ nenion... diru jam nenion al mi!.. Ho, 
neniu scias, kiel mi estas malfeliĉa!.. 

El liaj okuloj komencis flui larmoj. Li kap- 
tis ambaŭmane sian kapon, deturnis sin de 
mi kaj kuris al la ŝtuparo, kriante: 


— Malfeliĉa mi!.. mizera... mizera... 
Li se i laŭte, ke sur la koridoron eli- 

ris la profesoroj. lli rigardis lin, balancis la 
kapojn kaj ordonis, ke mi reiru en la klason. 

Vespere iu makleristo alportis en la pen- 
sionon sufiĉe grandan kofron por mi, kaj kar- 
teton kun nur tiu-ĉi surskribo: 

„De la malfeliĉa Juzjo—memoraĵo“. 

En la kofro estis multo da belaj libroj, 
post la mortinta Juzjo, kaj inter aliaj: Libro de 
la mondo, Historio de Cezaro Cantu, Don 
Quichot, Drezdena Galerio kaj multaj aliaj. 
Tiuj ĉi libroj vekis en mi pasian deziron al 
pli serioza legado. 

Estis jam printempo, kiam mi unuafoje eki- 
ris sur la tombon de Juzjo. Ĝi estis tiel mal- 
granda kaj ĝibigita, kiel li mem, Mi ekvidis, 
ke iu ĉirkaŭplantis ĝin per verdaj branĉetoj. 
Kelke da paŝoj pli malproksime, inter la her- 
bo, mi trovis kelke da boteloj kun la surskri- 
bo: Rum Jamaica. Mi sidis ĉirkaŭ unu horon, 
sed mi ne diris al Juzjo, kian taskon ni rice- 
vis por la leciono, ĉar mi mem ne sciis, kaj 
li tion ne demandis. 

Post semajno mi ree iris sur la tombejon. 
Ree mi ekvidis branĉetojn, freŝe fiksitajn en 
la tombon de Juzjo, kaj inter la herbo —ree mi 
trovis kelke da tutaj kaj da ekrompitaj boteloj. 

En komenco de la monato Majo disvastiĝis 
en la urbo neordinara novaĵo. Jen matene, 


ĉe la tombo de Juzjo, oni trovis la malvivan 
korpon de lia patro. Apud ĝi kuŝis duone 
malplenigita botelo kun la surskribo: Rum Ja- 
maica. 

La kuracistoj diris, ke tiu homo mortis je 
anevrismo. 

Tiuj okazintaĵoj reagis sur min strangama- 
niere. De post tiu tempo la societo de miaj 
kolegoj fariĝis peza por mi, kaj iliaj kriemaj 
amuzoj enuigis min. Tiam mi enprofundiĝis en 
la legadon de la libroj, kiujn al mi postlasis 
Juzjo, aŭ mi sekrete kuris malantaŭ la urbon, 
en la kavojn kovritajn per arbustaro, kaj va- 
gante tie, mi meditis—Dio mem scias—pri kio. 
Ofte mi demandis min, kial Juzjo pereis tiel 
mizere, kaj kial lia patro estistiel soleca, ke li 
eĉ devis premi sin karese al la tombo de la filo? 

Mi sentis, ke la plej granda malfeliĉo es- 
tas la forlasiteco kaj mi komprenis, kial la 
kompatinda ĝibuleto serĉis amikon. 

Mi ankaŭ bezonis nun amikon. Sed inter 
la kolegoj iakaŭze neniu estis laŭ mia gusto. 
Mi rememorigis al mi mian fratinon. Ne!... la 
fratino ne anstataŭos amikon. 

La kolegoj diris pri mi, ke mi sovaĝiĝis, 
kaj la mastro de nia pensionejo havis jam ne- 
nian dubon pri tio, ke mi fariĝos granda kri- 
mulo. 


Alvenis la solena horo, kiam la inspektoro 
anoncis al la tuta mondo, ke mi ricevis la 
promocion en la duan klason. Tiu-ĉi okazin- 
taĵo plenigis min per ĝoja miro. Subite ko- 
mencis ŝajni al mi, ke, kvankam la lernejo po- 
sedas superajn klasojn, tamen neniu estas tiel 
perfekta, kiel—la dua. Mi certigadis la kole- 
gojn, ke la lernantoj de la ceteraj klasoj, de 
la tria ĝis la sepa inkluzive, ripetas nur tion, 
kion ili lernis en la dua; kaj en la animo mi 
timis, ke la profesoroj ne rimarku post la fe- 
rioj, ke mi ricevis mian promocion nur dank' 
al eraro kaj ke ili ne reirigu min en la unuan 
klason. 

La sekvantan tagon mi tamen iel kutimiĝis 
al mia feliĉo, kaj kiam mi veturis hejmen por 
la libertempo, tiam, dum la tuta vojaĝo, mi 
klarigadis al la veturigisto, ke nur mi, unu 
sola en la klaso, ricevis la merititan promo- 
cion kaj ke mia promocio estis la plej bona. 
Mi citis al li tiel nerefuteblajn argumentojn, 
ke li eĉ komencis oscedi. Sed kiam mi eksi- 
lentis, mi konvinkiĝis kun timo, ke mi mem 
estas plena de duboj. 

La duan tagon, alveturante al la domo, mi 
renkontis envoje la fratinon Zonjon, kiu estis 
kurinta al mi renkonte. Mi tuj sciigis ŝin, ke 
mi jam estas en la dua klaso, kaj ke mia ami- 

ko, Juzio, mortis, ĉar li estis surveturita. Ŝi 
diris, ke ŝi sopiris al mi, ke ŝia kokino havas 
dek kokidojn, ke al la sinjorino grafino, du- 
foje en semajno, alveturas vizite iu sinjoro, ke 
ili havas guvernistinon, kiu amas la bienskri- 
biston, kaj ke la mortinta Juzjo estas por ŝi— 
t. e. por Zonjo — tute indiferenta, ĉar li estis 
gibhava. Sed malgraŭ tio ŝi kompatas lin. 

Dirante tion, ŝi ŝajniĝis granda fraŭlino. 

La patron mi ekvidis tagmeze. Li salutis 
min tre kore kaj diris, ke por la ferioj li do- 
nos al mi ĉevalon kaj permesos pafi per la 
granda pistolo. Kaj poste li aldonis: 

— Iru tuj en la palacon kaj salutu la sinjo- 
rinon grafinon, kvankam... 

Subite li svingis la manon. 

— Kio do okazis, patro?... — mi demandis 
kiel plenkreskinta homo, kaj mi eĉ ektimis 
pro mia kuraĝo. 

Neesperite la patro respondis senkolere, 
kun nuanco de maldolĉeco: 

— Si jam ne bezonas la maljunan plenraj- 
tigiton. Baldaŭ estos ĉi tie nova sinjoro, kaj 
tiu-Ĉi eĈ mem scipovos... 

Li interrompis, kaj forturninte sin, li ek- 
murmuris tra la dentoj: 

— Malgajni la bienon en kartludo... 

Mi komencis konjekti, ke dum la tempo de 

mia foresto okazis tie ĉi grandaj ŝanĝoj. 
Malgraŭ tio mi iris saluti la biensinjorinon. 
Si akceptis min favore, kaj mi rimarkis, ke 
ŝiaj malgajaj okuloj havas hodiaŭ tute alian 
esprimon. 

Revenante, mi renkontis sur la korto la 
patron kaj mi diris, ke la sinjorino grafino 
estas tiel gaja, kiel neniam. Si turniĝas, kun- 
frapas klake la manojn, tute same, kiel ŝiaj 
ĉambristinoj. 

— Nu! ĉiu virinaĉo, antaŭ la edziniĝo, ha- 
vas bonan humoron...—rediris la patro, kvazaŭ 
al si mem. 

En tiu ĉi momento alveturis antaŭ la pala- 
con malpeza kaleŝo, kaj el ĝi elsaltis altkres- 
ka viro, kun nigra barbo kaj kun flamaj oku- 
loj. Ŝajnas, ke la sinjorino grafino elkuris en 
la antaŭvestiblon, ĉar mi ekvidis, kiel tra la 
pordo ŝi etendis kontraŭ li ambaŭ manojn. 

La patro, kiu iris antaŭ mi, ridis mallaŭte 
kaj murmuris: 

— Ha! ha!.. Ĉiuj virinaĉoj freneziĝis!. La 
sinjorino sopire ĝemetas al la elegantulo, kaj 
la guvernistino al la bienskribisto... Por Sa- 
lomeo restis mi, aŭ la pastro-preposto... Ha! 
hal... 

Mi havis la dekduan jaron de mia aĝo kaj 
mi jam multe aŭdis pri la amo. Tiu kolego, 


kiu razis la lipharojn kaj sidis tri jarojn en la 
unua klaso, parolis al ni pri siaj sentoj al iu 
fraŭlineto, kiun kelkfoje dum tago li vidis sur 
la strato, aŭ en la fenestreto. Cetere mi mem 
legis kelke da tre belaj romanoj kaj mi bone 
memoras, kiom da korturmento kaŭzis al mi 
iliaj herooj. 

Tiakaŭze la duonlaŭtaj vortoj de mia pa- 
tro faris sur min malagrablan impreson. Mi 
eksentis simpation por nia biensinjorino, kaj 
eĉ por la guvernistino, kaj, aiiflanke, antipa- 
tion al la barbhava sinjoro kaj al la bienskri- 
bisto. Neniam mi tion dirus laŭte (mi ne ku- 
raĝus eĉ ekpensi tion precize), sed ŝajnis al 
mi, ke same nia sinjorino, kiel ankaŭ la gu- 
vernistino farus multe pli konvene, se ili so- 
pirus... al mi!.. 

En la daŭro de kelke da sekvantaj tagoj 
mi ĉirkaŭkuris la vilaĝon, la parkon, la sta- 
lojn; mi rajdis sur ĉevalo, naĝis en boato, sed 
baldaŭ mi rimarkis, ke mi komencas enui. 
Vere, la patro ĉiam pli ofte interparolis kun 
mi kiel kun plenkreskinta homo; la sinjoro 
brandfaristo invitadis min trinki ĉe li malno- 
van brandon, kaj la bienskribisto altrudadis al 
mi sian amikecon kaj li eĉ promesis rakonti 
al mi siajn korsuferojn, kiujn li spertas kaŭze 
de la guvernistino, sed — tio ne amuzis min, 


La malnovan brandon de la sinjoro brandfa- 
risto, kaj ankaŭ la konfidaĵojn de la bienskri- 
bisto mi fordonus por unu bona kolego. Sed 
kiam mi en la penso elektadis inter tiuj, kiuj 
kune kun mi finis la unuan klason, mi kon- 
vinkiĝis, ke neniu el ili konvenus al mia 
hodiaŭa agordiĝo. 

lufoje, el la profundaĵo de mia animo, eli- 
Sĝadis la malgaja ombro de la mortinta Juzjo 
kaj ĝi rakontis al mi nekonatajn aferojn, per 
voĉo pli mallaŭta ol la bloveto de somera 
vento. Tiam ĉirkaŭadis min ia kortuŝeco kaj 
mi sopiris, sed mi mem ne scias, al kio... 

Kiam foje, sub la influo de tiaj imagaĵoj, 
mi vagis sur la herbo-kovriĝantaj piedvojetoj 
de la parko, neesperite baris al mi la vojon 
la renkonte kuranta fratino Zonjo kaj ŝi de- 
mandis: 

— Kial vi ne ludas kun ni? 

Fariĝis al mi varmege. 

— Kun kiu?.,. 

— Kun mi kaj kun Lonjo. 

Restos eterna enigmo, kial en tiu ĉi mo- 
mento la nomo de Lonjo miksiĝis en mia ima- 
geco kun la sonĝa vidaĵo de Juzjo kaj kial 
mi ruĝiĝis tiel, ke mia vizaĝo flamis kaj ŝvito 
aperis sur mia frunto. 

— Kion? — vi ne volas ludi kun ni? — de- 


mandis mirigite la fratino—lDum la Pasko tie 
ĉi estis lernanto el la tria klaso, kaj li tute 
ne estis tiel fiera, kiel vi. Tutajn tagojn li 
promenis kun ni. 

Kaj denove senkaŭze mi eksentis malamon 
al tiu triaklasano, kiun mi neniam vidis. Fine 
mi respondis al Zonjo per tono malafabla, 
kvankam en la koro mi ne havis ofendosen- 
ton kontraŭ ŝi: 

— Mi ne konas tiun Lonjon. _ 

— Kiamaniere vi ne konas? Cu vi ne me- 
moras, kiel pro ŝi batis vin la antaŭa guvernisti- 
no? Kaj ĉu vi forgesis, kiel Lonjo ploris kaj pro- 
petis, ke oni faru al vi nenion malbonan, kiam 
forbrulis tiu... staleto?... 

Kompreneble mi memoris ĉion, kaj plej 
bone Lonjon mem; sed mi devas konfesi, ke 
la mnemonikaj kapablecoj de la fratino kole- 
rigis min. Sajnis al mi afero nekonvena al la 
graveco de mia uniformo, ke la homoj loĝan- 
taj en vilaĝo, kaj speciale komencantaj plen- 
kreski knabinoj, havas tian bonan memoron. 

Sub influo de tiuj-ĉi sentoj, mi respondis 
kiel maldelikatulo: 

— Eh! lasu min trankvile... vi, kune kun via 
Lonjo. 

Kaj mi ekiris en la internon de la parko, ega- 
le malkontenta pro la ne ĝustatempaj reme- 


moroj de la fratino, kiel ankaŭ pro tio, ke mi 
ne ludas kun la knabinetoj. Cetere mi mem 
ne scias, kion mi volis, sed mi tiel koleris, ke 
kiam mi kunvenis kun Zonjo hejme, mi ne 
volis interparoli kun ŝi. 

La malgajigita fratino penadis eviti miajn 
okulojn, sed tiam mi serĉis ŝin, sentante, ke 
io mankas al mi kaj ke la demandon pri ko- 
muna ludado mi starigis tute malĝuste. Do, por 
plibonigi la situacion, kiam la ĉagrenita Zonjo 
komencis teksfliki ion, mi kaptis senelekte 
iun libron kaj, post kelkminuta foliumado mi 
ĵetis ĝin sur la tablon, dirante kvazaŭ al mi 
mem: 

— Ĉiuj knabinoj estas malsaĝaj!.. 

Ŝajnis al mi, ke tiu ĉi aforismo estos tre 
saĝa. Sed apenaŭ mi ĝin finis, mi eksentis, ke 
en ĝi estas io malbongusta. Mi komencis pen- 
ti pro la ofendo de l fratino kaj hontiĝis... 
Dirante jam nenion pli, mi kisis Zonjon en 
ambaŭ vangojn kaj mi ekiris en la arbaron. 

Dio! kiel malfeliĉa mi estis tiun Ĉi tagon... 
Tamen tio estis nur la komenco de miaj su- 
feroj. 

Mi ne volas ion kaŝi. Dum la tuta nokto 
mi sonĝis pri Lonjo kaj de nun, anstataŭ la 
ĝibuleton, mi vidis ŝian ombron en la son- 
ĝaj vidaĵoj. Sajnis al mi, ke ŝi sola povus esti 

tiu amiko, kiun delonge mi bezonas. En la 
revoj mi alparolis ŝin tiel longe kaj tiel bele, 
kiel oni skribas en romanoj, kaj mi estis tiel 
ĝentila, kiel iu markizo. Efektive, mi eĉ ne 
estis kapabla iri en la parkon, kiam en ĝi lu- 
dis la knabinoj, kies gajan ridadon, interplek- 
tatan per la admonoj de la guvernistino, mi 
aŭskultis malantaŭ la parko. 

Mi memoras bone la lokon, kien oni elje- 
tis kutime la balaaĵon el la palaco, kaj kie 
kreskis altaj urtikoj kaj lapoj. Mi staris tie 
dum tutaj kvaronhoroj por ekaŭdi kelkajn 
malklarajn frazojn, la bruon de ŝuoj sur la pied- 
vojeto, kaj ekvidi la rapide pretermoviĝantan 
robeton de Lonjo, kiam ŝi saltis trans la 
ŝnuron. 

Post momento ĉio silentiĝis en la parko 
kaj tiam mi sentis la varmegan ardon de la 
suno kaj mi aŭdis la senfinan zumadon de 
la muŝoj, svarmantaj super la balaaĵejo. Poste 
atingis miajn orelojn la resonoj de la ridoj kaj 
vetkuroj; tra la fendaĵo en la tabulbarilo rapi- 
de pretermoviĝis la robetoj, kaj poste ree su- 
peris ĉion la bruado de arboj, la ĉirpado de 
birdoj, la varmego, kaj la trudemaj muŝoj en- 
iris preskaŭ en mian buŝon. 

Subite aŭdiĝis voĉo el flanko de l’ palaco: 

— Lonjo!.. Lonjo!.. venu en la ĉambron... 

Jen la guvernistino. Mi ekmalamus ŝin, se 
mi ne scius, ke ankaŭ ŝi estas malgaja. 

Dum unu el la ekskursoj al la tabulbarilo 
mi konvinkiĝis, ke mi ne estas sola. El la al- 
taĵo mi ekvidis inter la verda densaĵo de l la- 
paro, grizan de malnoveco, pajlan ĉapelon, tra 
kies supro esris videbla helblonda hartufo, ĉar 
la ĉapelo ne havis fundon. 

Kiam mi estis farinta kelkajn paŝojn en tiu 
direkto, la hartufo kaj la ĉapelo leviĝis super 
la lapon kaj montriĝis sep-aŭ eble okjara kna- 
bo, en longa sed malpura ĉemizo, kuntirita 
ĉe la kolo per ŝnureto. Mi ekparolis al li, sed 
la knabo subite leviĝis kaj forkuris, rapide 
kiel leporo, en la direkto al la kampo. La 
ruĝa kolumo de mia uniformo kaj la arĝentu- 
mitaj butonoj faris ĝenerale fortan impreson 
sur la vilaĝanajn infanojn. 

Malrapide mi foriris en la direkto al la 
bienkonstruaĵoj, kaj, laŭ tio, samtempe la kna- 
bo proksimiĝadis al la tabulbarilo. Kiam mi 
kuŝiĝis post konstruaĵo, li suriris la balaaĵejon 
kaj almetis okulon al la sama fendaĵo, tra kiu 
mi estis rigardanta en la ĝardenon. Mi tre du- 
bas, ĉu li ion vidis, sed li rigardis senĉese. 

Kiam la sekvantan tagon mi venis sur la 
postenon, por observi la ludon de la fraŭline- 
toj, ree mi ekvidis inter la laparo la grizan 

ĉapelon, super ĝi la helblondan hartufon, kaj 
sub la ĉirkaŭŝirita ĉapelrando paron da fiksi- 
taj en min okuloj. Ĉar la suno tre brogis, do 
la knabo deŝiris mallaŭte grandan lapfolion, 
kaj ŝirmis sin per ĝi, kvazaŭ per ombrelo. 
Tiam mi ne vidis plu lian ĉapelon, nek la har- 
tufon, nur la grizan ĉemizon iom malfermitan 
sur la brusto. 

Kiam mi estis foririnta, la knabo ree sur- 
kuris la balaaĵejon kaj ree, kiel hieraŭ, alme- 
tis la okulojn al la fendaĵo, pensante krede- 
ble, ke almenaŭ tiun ĉi fojon mi ne forobser- 
vis ĉiujn vidindaĵojn, kiuj estis en la parko. 

En tiu ĉi momento mi ekkomprenis la ri- 
dindecon de miaj agoj. Estus bela historio, se 
la patro, aŭ sinjoro brandfaristo, aŭ eĉ—Lonjo 
mem ekvidus, ke mi, lernanto de la dua klaso 
en uniformo, staradas ĉe la tabulbarilo sur 
balaaĵo, alternante kun iu paŝtista kandidato, 
kies ĉemizo eble neniam estis lavita! 

Mi hontiĝis. Ĉu mi ne havas la rajton eniri 
videble en la ĝardenon, ne kaŝante min en 
anguloj, kiel tiu knabo kun ĉirkaŭŝirita ĉa- 
pelo?... 

La balaaĵejo kaj la fendaĵo en la tabulba- 
rilo abomeniĝis al mi, sed samtempe vekiĝis 
en mi la sciemo: kiu estas tiu Ĉi knabo? Infa- 
noj en lia aĝo jam paŝtas anserojn, kaj li pa- 

sigas senutile la plej belan junecon, vagante 
malantaŭ la bienkorto, spionas fremdajn afe- 
rojn, kaj demandite, anstataŭ respondi konve- 
ne, forkuras timeme de l fremdulo. 

— Atendu — mi ekpensis --vi min ne ekvi- 
dos tie ĉi refoje, sed anstataŭe, mi esploros, 
kiu vi estas. 

Mi memoras, ke en romanoj, krom herooj 
kaj heroinoj, estas tiaj enigmaj nekonatoj, pri 
kiuj oni devas esti singardema kaj ĝustatempe 
senfortigi iliajn intrigojn. 

Post kelkaj tagoj, neniun demandante, mi 
eksciis ĉion pri la mistera nekonato. Li ne 
estis intriganto. Li estis Valĉjo, filo de la kor- 
tega vazlavistino; ĉiuj lin konis, sed neniu sin 
okupis pri li. Tial la knabo havis multe da li- 
bera tempo, kaj, kiel mi mem spertis, uzis ĝin 
en maniero ne tute agrabla por aliaj. 

Valĉjo neniam havis patron, pro kio ĉiuj 
tedis lian patrinon, kiu estis virino iom kole- 
rema. Je la sarkasmaj aludoj de la servistaro 
la vazlavistino respondadis per krio kaj in- 
sultoj, kaj ĉar tio ĉi videble ne sufiĉis al ŝi, 
do la reston—ŝi rebatis sur Valĉjon. 

La knabo rampis ankoraŭ kvarpiede kaj 
surhavis ĉemizon kuntiritan en nodon sur la 
nuko (kio faris tian efekton, kvazaŭ li ĝin tute 
ne posedus),j kaj jam oni nomis lin trovitaĉo. 

— Vi lin trovis?..—demandis tiam la patri- 
no kaj ŝi kriis plu: 

— Dio vin punu por mia maljustaĵo!.. Ke 
viaj manoj kaj piedoj kurbiĝu!.. Vi pereu, hun- 
didaĉo!.. 

La lasta deziro koncernis Valĉjon, kiu sen- 
pere poste ricevadis piedpuŝon malsupre de 
tiu ĉemiza nodo. La infano, kiam ĝi estis an- 
koraŭ malsaĝa, respondis je tia regalo per ĝe- 
ma ploro. Sed kiam ĝi fariĝis pli prudenta, 
kio sekvis sufiĉe rapide, tiam ĝi silentis kiel 
kuniklo kaj rampis kutime sub la tabulliton, 
malantaŭ la grandan kuvon, en kiu la purkoj 
ricevis manĝaĵon. Videble li ne volis, ke oni 
verŝu sur lin varmegan akvon, kiel tio okazis 
al li unu fojon. 

Estis ankaŭ tiel, ke Valĉjo sidis sub la ta- 
bullito dum tutaj horoj, ĝis kiam kunvenis ho- 
moj por tagmanĝi aŭ vespermanĝi. Iufoje, vi- 
dante la kapon de l’ infano, elmetitan el sub 
la tabullito, kaj liajn okulojn, en kiuj brilis, 
larmoj de -reŝa doloro kaj —la sciemo al fa- 
runbuletoj, la bienservistoj demandis la pa- 
trinon: 

— Kaj vi nenion donas al tiu, kiun vi tro- 
vis inter la terpomoj. 

— Li mordu kune kun vi la teron!.. respon- 
dis la incitita virino kaj, kvankam antaŭe ŝi 


argo le 


intencis nutri Valĉjon, nun ŝi ne donis manĝi 
al li. 

— Oni ne povas ja permesi tion, ke la bu- 
bo, kvankam li estas trovitaĉo, mortu de mal- 
sato—persvadis al ŝi la aliaj virinoj. 

— (Guste tial li mortaĉos, spite al vi, se 
vi tiel mokparolas!... 

Kaj ĉar ŝi sidis iom dorse al la tabullito, 
sur sitelo, do Valĉjo ricevis kalkanbaton en 
la dentojn. 

Tiam la bienservistoj, por kolerigi la patri- 
non, eltiradis lin el la kaŝiĝejo kaj nutris. 

— Nu, Valĉjo—diris unu el ili — kisu al la 
hundo la voston, tiam vi ricevos farunbuletojn. 

La knabo ĉiam precize plenumis la ordo- 
non, kaj por tio li glutis grandajn farunbulojn, 
eĉ ne maĉante ilin. 

— Nu, ekbatu la patrinon sur la kapon, 
tiam vi ricevos lakton... 

— Ho, kurbiĝu viaj manaĉoj!—kriis la vaz- 
lavistino, kaj la knabo—forkuris malantaŭ sian 
lavkuvon. 

Iufoje, spiregante, timigite, li kuris sur la 
bienkorton kaj kaŝiĝis en la densa arbetaro, 
kreskanta kontraŭ la palaco. Kaj kiam liaj 
larmoj sekiĝis, li vidis en la antaŭvestiblo be- 
lan tableton, apud ĝi du seĝojn, sur ili Lonjon 
kaj mian fratinon, al kiuj la ĉambristino ligis 


uio = 


buŝtukon sub la mentonon, Salomeo enverŝis 
ja supon, kaj la sinjorino grafino diris: 

— Blovu, infanoj, ne brogu vin, ne malpuriĝu... 
Kaj eble ne sufiĉe dolĉa?... 

Kiamla bienservistoj estis foririntaj al la la- 
boro kaj en la kuirejo estis neniu, la vazla- 
vistino eliris sur la korton kaj vokis: 

— Valĉjo!.. Valĉjo!.. Venu tien ĉi... 

Laŭ maniero de l' vokado la knabo ekko- 
nis, ke li povas eniri, kaj li kuris en la di- 
rekto al la kuirejo. Tie li ricevis kutime de l’ 
patrino pecon da pano, lignan kuleron kaj 
iom da berĉo en grandega plado, el kiu man- 
ĝis ses personoj. Li sidiĝis sur la tero, la 
patrino starigis al li la pladegon inter la kru- 
rojn, kaj, ordiginte la ĉemizon sur la ŝultroj 
ŝi diris: 

— Kaj se vi ankoraŭ iam kisos al la hun- 
do la voston, mi kalkulos ĉiujn viajn ostaĉojn. 
Memoru tion! 

Poste ŝi iris lavi la kuirejan vazaron. 

Baldaŭ, kvazaŭ aperante el sub tero, vena- 
dis el ie korthundo kaj sidiĝis kontraŭ la kna- 
bo. Komence, klakante per la dentoj, li forpe- 
lis muŝojn, oscedis kaj ĉirkaŭlekis sian buŝon. 
Poste li flaris la barĉon foje, duafoje — kaj 
singarde enprofundigis en ĝin sian langon. 
Valĉjo ekbatis per kulero lian kapon. La hun- 

do repaŝis, ree oscedis kaj—ree plaŭde trin- 
kis kelkajn glutojn, iom pli kuraĝe. Poste la 
knabo povis jam frapi per la kulero lian ka- 
pon, kiom li volis, ĉar la hundo, ricevinte ape- 
titon, por ĉiuj mondotrezoroj ne forigus la bu- 
ŝon el la plado. Sed ankaŭ Valĉjo ekrimarkis, 
ke tiu estos pli prava, kiu formanĝos kiel la 
unua, kaj li manĝis, ke li eĉ komencis spiregi, 
ĉe unu rando de l plado, kaj la hundo plaŭ- 
de trinkis ĉe la alia. 

Se la patrino havis bonan humoron, kaj 
Valĉjo estis apude, tiam li ricevis frandaĵojn 
el la palaca tablo. 

— Jen havu, amuzu vin — diris la vazlavi- 
stino, donante al li pecetojn de kuketoj, tele- 
ron malpurigitan per saŭco, fiŝan kapon, ne- 
ĉirkaŭmorditan flugileton, aŭ glason, sur kies 
fundo troviĝis iometo da kafo kaj la resto de 
nesolvita sukero. Kiam li ĉion elsuĉis el la 
glaso, aŭ pure ellekis la taleron, tiam demand- 
is lin la patrino: 

— Nu— ĉu ĝi estas bona? 

Valĉjo apogis tiam la manojn sur la koksoj, 
kiel tion faris la bienservistoj post tagmanĝo, 
li ekspiris profunde, flanken-ŝovis sian malno- 
van ĉapelon kaj respondis: 

— La homo, dank’ al Dio, iom manĝis!... 
Oni devas iri al la laboro... 

Li forlasis la kuirejon kaj iris ien por tuta 
duontago. 

Siajn ludojn li konformigis al tio, kion fa- 
ris la pli maljunaj. Dum la plugado li eligis 
el malantaŭ la trogo sian vipeton, prenis en 
la manon la unue trovitan barilpaliseton, aŭ 
radikon de renversita arbo kaj—li plugis dum 
tutaj horoj, kompreneble balanciĝante en la 
sama loko kaj vokante: 

— Bovoj al si! si! 

Se oni kaptis fiŝojn, li elserĉis inter la ba- 
laaĵo malnovan kribrilon kaj kun nelacigebla 
pacienco li subakvigadis ĝin. Aŭ li sidiĝis sur 
bastono kaj rajdis trinkigi la ĉevalojn ĉe la 
puto. Foje, trovinte apud la ŝafejo malnovajn 
bastŝuojn, li ĵetadis ilin sur la akvon kaj li 
tiamaniere naĝis per boato—kompreneble en 
sia imageco. 

Unuvorte—li amuzis sin bonege, nur li ne- 
niam ridis. Sur lia infana vizaĝo fiksiĝis la 
esprimo de neforigebla seriozeco, kiun iufoje 
anstataŭis nur la timo, En la grandaj okuloj 
estis videbla eterna miriĝo, kiel ĉe homoj, 
kiuj dum longaj jaroj rigardis neaŭditajn, stran- 
gajn aferojn. 

Valĉjo scipovis lerte eliĝi el la domo por 
tutaj tagoj. Kaj la bienservistoj ne miris, se 
iumatene ili trovis lin en la garbaro, aü en la 

arbaro sub arbo. Li scipovis ankaŭ stari en 
mezo de l' kampo dum longa tempo, tute sen- 
move, kiel griza koloneto, kaj kun malfermita 
buŝo rigardi, oni ne scias kion. Mi lin trovis 
foje en tia pozicio, kaj estante sufiĉe proksi- 
me, mi aŭdis kiel li ekĝemetis. 

Mi ne scias, kial la ekĝemo de tiel mal- 
granda figureto min ekteruris. Mi sentis ian 
riproĉon kontraŭ iu, kaj samtempe mi ekame- 
tis Valĉjon. Sed, kiam mi faris kelke da paŝoj 
al li iom pli kuraĝe, la knabo kvazaŭ vekiĝis 
kaj forkuris fulmrapide en la arbustaron. 

Tiam naskiĝis en mia kapo la stranga ideo, 
ke Dio, kiu ĉiam rigardas tian infanon, de- 
vas havi malgajan animon. Mi komprenis an- 
kaŭ, kial sur la sanktaj bildoj li estas pre- 
zentita ĉiam serioza, kaj kial en la preĝejo oni 
devas interparoli mallaŭte kaj iri sur pied- 
pintoj. 

Tia malgrava hometo kaŭzis, ke, anstataŭ 
kaŝi min malantaŭ la tabulbarilo, mi decidis 
viziti la parkon, sciiginte antaŭe Zonjon, ke 
de nun mi ludos kune — kun ŝi kaj kun 
Lonjo. 

Kompreneble tiu-ĉi projekto ravis mian 
fratinon. 

— Vi estu en la parko tiam — ŝi diris -- 
kiam ni ambaŭ eliros promeni, Salutu ankaŭ 

la guvernistinon, kiu ĉiam legas librojn en la 
altano; sed ne interparolu longe kun ŝi, ĉar 
ŝi ne ŝatas, kiam oni ŝin malhelpas. Kaj poste 
vi vidos, kiel ni ĝojos. 

La saman tagon, ĉe la tagmanĝo ŝi diris 
al mi kun mistera mieno: 

— Venu je la tria horo, mi diris jam al 
Lonjo, ke vi ĉeestos. Kiam ni eliros el la 
palaco — mi ektusos... 

La fratino komencis ian laboron, kaj mi, 
kompreneble, eliris, ĉar, laŭvere, mi neniam 
volonte okupis la lokon en la ĉambro. Mi jam 
estis en la antaŭvestiblo, kiam Zonjo elkuris 
malantaŭ mi: 

— Kazjo! Kazjo! 

— Kion do?... 

— Kiam mi ektusos, vi scios, kion tio sig- 
nifas?... — ŝi diris solene. 

— Kompreneble. 

Ŝi revenis en la ĉambron, sed ankoraŭ tra 
la fenestro ŝi ekvokis al mi: 

— Mi ektusos... Memoru! 

Kaj kien mi irus, se ne en la parkon, kvan- 
kam ĝis la difinita momento mankis ankoraŭ 
multe pli ol unuhoro kaj duono. Mi estis tiel 
enpensiĝinta, ke mi ne scias, ĉu dum ti ĉi tago 
kantis iu birdo en la ĝardeno, kiu estis kuti- 
me tre vivoplena. Mi ĉirkaŭkuris ĝin kelkfo- 

je, kaj poste mi sidiĝis en boaton, ligitan al 
la bordo, kaj ne povante veturi, almenaŭ mi 
balanciĝis en ĝi pro enuo. 

Mi pripensadis, kiamaniere mi renovigos 
la konatecon kun Lonjo. Tio estis okazonta 
jene: Kiam Zonjo ektusos, mi eliros el la 
flanka piedvojeto kun mallevita kapo, en la 
ĉetan aleon... 

Tiam Zonjo diros: 

„Rigardu, Zonjo, jen mia frato, sinjoro Ka- 
zimiro Lesniewski, lernanto de la dua klaso, 
amiko de tiu malfeliĉa Juzjo, pri kiu mi tiom 
al vi parolis“. 

Lonjo faros tiam riverencon, kaj mi, de- 
preninte la ĉapon, diros: 

„Jam longe mi intencis“... Ne, tiel estas 
malbone! „Jam longe mi deziris renovigi kun 
vi, sinjorino“.. Ho, ne!.. Pli bone estos tiel: 
„Jam longe mi deziris esprimi al vi mian res- 
pekton“... 

Tiam Lonjo demandos: 

„Vi, sinjoro, restadas jam longe en nia 
ĉirkaŭaĵo?..“ Ne, ŝi ne tiel diros, sed tiel: 
„Agrable estas al mi, ekkoni vin, sinjoro, pri 
kiu mi tiel multe aŭdis de Zonjo“. Kaj poste 
kion?.. Poste — jen: „Ĉu vi ne enuas en 
nia ĉirkaŭaĵo? vi alkutimiĝis ja al granda urbo“, 


Kaj mi respondos: „Mi enuis, ĝis kiam mi 
ankoraŭ ne havis vian societon, sinjorino“... 

En tiu ĉi momento, sub la supraĵo de akvo 
rapide preterŝoviĝis ezoko, longa ĉirkaŭ duo- 
no da ulno.. Ĉe simila efektiveco malaperis 
la revoj. Tie ĉi, en la lageto, estas tiaj fiŝoj, 
kaj mi — ne havas fiŝhokon!... 

Mi leviĝis rapide el la boato, por rigardi, 
ĉu hejme estas hoketoj, kaj — malmulte man- 
kis — mi preskaŭ ekpuŝis Lonjon, kiu jus 
volis komenci salti trans la ruĝan ŝnureton. 

La fiŝoj, hoketoj, la plano pri solena inter- 
koniĝo — ĉio je unu fojo miksiĝis en mia ka- 
po. Jen — la ezoko!.. Mi eĉ forgesis salu- 
ti Lonjon; pli malbone ankoraŭ — ĉar mi for- 
gesis paroli. Sed jen, kia ezoko... 

Lonjo, belega brunharulineto, kun precize 
konturita buŝo, kiu ĉiumomente kunmetiĝis 
alimaniere, ekrigardis min de supre kaj, ma- 
lantaŭen ĵetinte siajn abundajn buklojn, ekde- 
mandis min simple: 

— Cu estas vere, ke vi truigis nian boaton? 

— Mi?... 

Tiel diris al mi la ĝardenisto, kaj nun la 
panjo ne permesas al ni akvoveturi kaj ŝi or- 
donis alligi la boaton al la bordo, kaj kaŝi la 
remilojn. 

Sed, vere, kiel mi amas la patron, mi ne 

truigis la boaton! — mi senkulpigis min, kiel 
antaŭ nia lerneja inspektoro. 

— Cu nur certe? — demandis Lonjo, akre 
rigardante en miajn okulojn. — Car vi, sinjo- 
rido, ŝajnas esti kapabla fari tion... 

La paroltono de la fraŭlineto ne plaĉis al 
mi. Je koboldo! la plej forta el miaj kolegoj 
ne alparolus min tiamaniere. 

— Se mi diras ne, estas jam tute certe... 
mi respondis, forte akcentante la ĝustajn vor- 
tojn. 

— Tiaokaze la ĝardenisto diris malveron— 
rediris Lonjo, sulkigante la brovojn. 

— Li faris bone — mi respondis — ĉar la 
junaj sinjorinoj ne scias naĝi per boato. 

— Kaj vi scipovas tion, sinjorido? 

— Mi scipovas naĝi per boato kaj per ma- 
noj, kaj ankaŭ dorse kuŝante, aŭ starante. 

— Ĉu vi nin veturigos? 

— Se via panjo permesos, tiam mi faros 
tion. 

— Do rigardu, sinjorido, ĉu la boato ne 
estas truhava. 

— Gi ne estas. 

— Kaj de kie aperis tie la akvo? 

— De la pluvo. 

— De la pluvo? 

Nia parolado interrompiĝis. Tamen mi gaj- 
nis tiom, ke mi kuraĝe rigardis Lonjon, kaj, 
kiome la afero prezentiĝas nun al mi, ŝi tute 
min ne respektis. Kontraŭe, ne formoviĝante 
el la loko, ŝi komencis saltadi trans la ŝnuron, 
intertempe parolante kun mi. 

— Kial vi ne ludis kun ni? 

— Ĉar mi estis okupita. 

— Kion vi faras? 

— Mi lernas. 

— Dum la ferioj neniu ja lernas. 

— En nia klaso oni devas lerni eĉ dum la 
libertempo. 

Lonjo transsaltis dufoje la ŝnuron kaj diris: 

— Adaĉjo estas en la kvara klaso, kaj 
tamen dum la festoj li ne lernis. Ah, verel... 
vi ne konas Adaĉjon. 

— Kiu diris al vi, sinjorino, ke mi lin ne 
konas?— mi demandis fiere. 

— Ĉar vi, sinjorido, estis en la unua kla- 
so, kaj li en la tria... 

Ree ŝi faris du saltojn trans la ŝnuron... 
Mi pensis, ke okazos al mi io stranga. 

— Kun mi rilatiĝis eĉ la kvara klaso — 
mi rediris incitite. 

— Estas indiferente, ĉar Adaĉjo lernas en 
Varsovio, kaj vi... Kie vi vizitas la lernejon?... 
Kie?... 

— En Siedlce — mi apenat respondis, 
per mallaŭtiĝinta voĉo. 


— Kaj mi veturos ankaŭ Varsovion — kla- 
rigis Lonjo kaj aldonis: 

— Eble vi, sinjorido, diros al Zonjo, ke mi 
estas tie-ĉi... 

Kaj ne atendante mian konsenton aŭ mal- 
konsenton, ŝi ekkuris al la laŭbo, ĉiam salt- 
ante. 

Mi estis kvazaŭ narkotita, mi ne povis 
kompreni, kiel tiu knabino min traktas. 


— Lasu min trankvile, kune kun via amu- 
zo — mi ekpensis vere kolerigite. — Lonjo 
estas malĝentila, maldelikata — nazmukulino!... 


La supraj rimarkoj ne malhelpis al mi ta- 
men, plenumi tuj ŝian ordonon. Mi ekiris 
hejmen tre rapide, eĉ eble tro rapide, verŝajne 
pro la interna ekscitiĝo. 

Zonjo estis jam prenanta sian ombrelon, 
por iri en la ĝardenon. 

— Nu, — mi diris, ĵetante mian ĉapon en 
angulon — mi interkoniĝis kun Lonjo. 

— Do kio?... demandis la fratino scieme. 

— Nenio grava!.. — respondis mi, ne ri- 
gardante en ŝiajn okulojn. 

— Ĉu ne vere, kiel ŝi estas bona, kiel 
bela?... 

— Ah! tio estas por mi tute indiferenta. 
Ŝi petas vin, ke vi venu tien. 

— Kaj vi ne iros? 

— Ne. 

— Kial? — demandis Zonjo, rigardante en 
miajn okulojn. 

— Lasu min trankvile!... respondis mi mal- 
afable. Mi ne iros, ĉar ne plaĉas al mi... 

Mia voĉo devis esti tre decidiga, ĉar la 
fratino, nenion pli demandinte— eliris. Vidante, 
ke ŝi preskaŭ kuras, mi vokis ŝin tra la fe- 
nestro. 

— Zonjo, mi vin petas — diru al ŝi nenion... 
Diru, ke mi... ke la kapo min iom doloras. 

— Nu, nu, ne timu. Mi ne malutilos al vi. 

— Memoru, Zonjo, se vi min amas eĉ iomete. 

Kompreneble ni kisis nin tre kore. 

Malfacile estas hodiaŭ renovigi en la me- 
moro la sentojn, kiuj turmentis min post la 
foriro de Zonjo. Kiel Lonjo kuraĝis interpa- 
roli kun. mi tiamaniere?... Vere, la instruistoj, 
kaj precipe la inspektoro, traktis min sufiĉe 
familiare, nu — sed ili estas homoj maljunaj. 
Sed inter la kolegoj, en la unua (nun jam dua 
klaso), mi ĝuis respekton. Kaj jen tie ĉi, en 
vilaĝo — bonvolu aŭskulti, kiel interparolis 
kun mi la patro, kiel klinsalutis min la bien- 
servistoj, kiomfoje diris al mi la skribisto: 

„Sinjoro Kazimiro, eble vi bonvolos veni al 
mi, por fumi pipeton?“ Kaj mi respondis: „Mi 
dankas al vi, sinjoro, mi ne volas alkutimiĝi.“ 
Kaj li: „Kiel vi estas feliĉa, sinjoro, ke vi ha- 
vas tian povon super vi mem... Vine cedus eĉ 
al la guvernistino...“ 

Konforme al la konduto de pliaĝuloj mi 
estis ankaŭ serioza. La pastro-preposto mem 
diris ja al mia patro: „Rigardu, sinjoro Les- 
niewski, kion la lernejo faras el la bubo; tiu 
ĉi Kazjo estis antaŭ unu jaro petolulo kaj ven 
kapulo, kaj hodiaŭ li estas seriozulo, politiki- 
sto kiel Metternich.“ 

Tiel opiniis pri mi la homoj... kaj nun oka- 
zas, ke iu „kapridino“, kiu eĉ unu klason ne vi- 
dis, kuraĝas diri al mi, ke „vi, sinjorido, ŝajn- 
as esti kapabla fari tion...“ Sinjorido? ido?.., 
kvazaŭ ŝi estus plenaĝa fraŭlino! Car ŝi 
konas iun Adaĉjon, do ŝi jam levas fiere la 
kapon. Kiu estas Adaĉjo? li finis la trian kla- 
son, kaj mi iros en la duan. Granda diferenco! 
Se li estos azeno, mi lin atingos, kaj eĉ supe- 
ros. Krom tio, aldone, ŝi ordonas al mi iri, 
por alvoki Zonjon, kvazaŭ mi estus iu lakeo. 
Ni vidos, ĉu mi obeos vin duafoje. Mi donas 
mian honorvorton, ke, se ŝi iam diros ion si- 
milan, tiam simple — mi metos la manojn en 
la poŝojn kaj respondos: „Nur ne permesu al 

vi tro multe!“ Aŭ eĉ pli bone: „Mia Lonjo, mi 
vidas, ke vi ne lernis ĝentilecon...“ Aŭ eĉ tiel: 
„Mia Lonjo, se vi volas, ke mi interrilatiĝu 
kun vi..“ 

Mi sentis, ke mi ne trovas bonan respond- 
on, kaj tio incitis min ĉiam pli. Eĉ mia vizaĝ- 
esprimo videble aliiĝis, ĉar mia mastrino, la 
maljuna Vojcjefova“) dufoje eniris en la ĉam- 
bron, rigardante min suspekteme, ĝis fine ŝi 
ekparolis: 

„Ho, pro Dio, kial Kazjo estas tiel ĉagre- 
na?... Ĉu Kazjo ion difektis, aŭ eble havis kun 
la sinjoro patro ian malagrablaĵon?... 

— Nenio mankas al mi. 

— Mi jam vidas, ke ne estas tiel; nenion 
vi kaŝos antaŭ mi. Se vi ion malbonfaris, 
iru tuj al la patro kaj konfesu al li. 

— Mi faris nenion. Mi nur iom laciĝis. 

— Se vi laciĝis, ripozu kaj manĝu iom. Tuj 
mi donos al vi panon kun mielo. 

— Si eliris kaj post momento ŝi revenis, 
portante grandegan pecon da pano, de kiu eĉ 
gutis la mielo. 

— Sed mi ne manĝos, lasu min trankvile!... 

— Kial vi ne devus manĝi? Prenu nur ra- 
pide, ĉar la mielo defluas sur la fingrojn. Sat- 

manĝu nur, tiam vi tuj pliĝojiĝos. La homo 
estas ĉiam ĉagrenata, kiam li estas malsata: 
sed kiam li iom satiĝos, tuj en lia kapo kla- 
riĝos.. Nu, prenu do en la manon. 

Mi devis preni, timante, ke ŝi ne gutigu la 
mielon sur miajn harojn aŭ sur mian unifor- 
mon. Senpense mi formanĝis la mielpanon kaj 
vere fariĝis iom malpli peze ĉe mia koro. Mi ek- 
pensis, ke mi iel aranĝos la aferon kun 
Lonjo kaj ke mi bone farus, regalante ankaŭ 
la kompatindan Valĉjon, ĉar li kredeble manĝis 
mielon malofte, kaj cetere—mi jam ametis lin. 

Laŭ mia postulo, Vojcjeĥova, vidante tiel 
bonan efikon de la kuracilo, detranĉis por mi 
ankoraŭ pli grandan pecon da pano, ne do- 
maĝante la mielon. Singarde mi kunprenis 
la provizaĵon kaj mi eliris serĉi la knabon. 

Mi trovis lin ne malproksime de la kuirejo. 
Kun li interparolis, ridante, du bienservistoj, 
kiuj alveturigis lignon el la arbaro. 

— Se ankoraŭ foje vin batos la patrino — 
diris unu el ili—migru for en la mondon. Nu, 
ĉu vi iros?... 

— Sed mi ne scias kiel—respondis Valĉjo. 

— Metu la botojn sur la bastonon kaj iru 
malantaŭ la arbaron. Tie estas sufiĉe da 
mondo. 

— Sed mi ne havas botojn. 


dass (o == 


— Tiam prenu la solan bastonon. Kun ba- 
stono, eĉ sen botoj, vi atingos... 

Ekvidinte min, la knabo forkuris en la di- 
rekto al la laparo. 

— Kion vi diris al li? — demandis mi la 
bienservistojn. 

— Nenion — ni mokas lin, kutime kiel mal- 
saĝulon. 

Sentante, ke la mielo komencas malpurigi 
miajn fingrojn, mi ne interparolis plu kun ili, 
sed mi iris al Valĉjo. Li staris inter la her- 
baĉaro kaj rigardis min. 

— Valĉjo — mi ekvokis — jen, prenu pa- 
non kun mielo. 

Li ne moviĝis. 

— Nu, venu do.. — kaj mi faris kelke da 
paŝoj. 

La knabo komencis forkuri. 

— Oh! kiel malsaĝa vi estas.. Nu, prenu 
panon, mi metas ĝin por vi, jen, tie-ĉi... 

Mi metis ĝin sur la ŝtonon kaj mi foriris. 
Sed nur kiam mi kaŝiĝis malantaŭ angulo de 
kuirejo, la knabo proksimiĝis al la ŝtono, ko- 
mencis singarde pririgardi la panon kaj fine— 
formanĝis ĝin, kiel al mi ŝajnas, kun bona 
apetito. 

Unu horon poste, irante direkte al la ar- 
baro, mi ekvidis, ke la knabo kuretas malan- 


taŭ mi, en ioma distanco. Mi haltis kaj li an- 
kaŭ ekstaris, Kiam mi turnis min al la domo, 
li saltis flanken kaj kaŝiĝis en la arbustaro. 
Sed post momenteto li ree kuris malantaii mi. 

La saman tagon mi duafoje donis al li pa- 
non. Li prenis ĝin el mia mano, sed ankoraŭ 
timeme kaj li tuj forkuris. Tamen de tiu ĉi 
tempo li komencis iradi malantaŭ mi, ĉiam en 
ioma distanco. Dela mateno li ĉirkaŭiris niajn 
fenestrojn, kiel birdo, al kiu ŝutas grajnojn 
amika mano. Vespere li sidiĝis apud la kui- 
rejo kaj rigardis nian oficejon. Nur kiam la 
lumo estingiĝis, li iris dormi malantaŭ la for- 
non sur littuko, kie ĉirpetis super lia kapo 
la griloj. 

Kelke da tagoj post la unua renkonto kun 
Lonjo, cedante malgraŭvole al Zonjo, mi iris 
kun ŝi en la parkon. 

— Sciu — certigis min la fratino — ke 
Lonjo tre interesiĝas pri vi. Ĉiam ŝi parolas 
pri vi; ŝi koleras, ke vi tiam ne revenis kaj 
ŝi demandas ĉiam denove, kiam vi venos. 

Ne estas do mirige, ke mi cedis, tiom 
pli ke min mem io tiris al Lonjo. Sajnis al 
mi, ke nur tiam finiĝos miaj sopiroj, kaŭzitaj 
per la morto de Juzjo, kiam mi komencos 
promeni kun Lonjo, apogante ŝin per brako, 
kaj diskuti kun ŝi iel tre serioze. Sed pri kio? 

tion mi ne scias ĝis hodiaŭ. Mi sentis nur, 
ke mi volas paroli bele, paroli multe kaj—ha- 
yi, kiel mian solan aŭskultantinon, Lonjon. 

Ce la ekpenso pri la promenoj duope, io 
ludis en mia brusto kiel harpoj, flagretis io kiel 
suno en gutoj de roso. Sed larealeco ne ĉiam 
estas konforma al la revoj. Sekve ankaŭ, 
kiam, kondukate de la fratino, mi ree renkon- 
tis Lonjon, mi ekparolis al ŝi, intencante ko- 
menci tiujn idealajn interparolojn. 

— Cu vi, sinjorino, kaptas volonte fiŝojn? 

En tiu ĉi momento la knabinoj prenis sin 
je manoj, komencis flustri, kuri en la aleo kaj 
ridi, kiel freneze. Mi konsterniĝis, turnante 
en la fingroj la fiŝhokon, ĉe kies farado mi 
preskaŭ ricevis hufbaton de la griza ĉevalo 
por tio, ke mi elŝiris haregon el ĝia vosto. 

Mi jam intencis foriri ofendite, kiam re- 
venis la knabinoj kaj Zonjo diris: 

— Lonjo petas vin, ke vi ambaŭ alporolu 
vin reciproke per la nomoj. 

Mi riverencis, silentante pro embaraso, kaj ili 
ree ekridis kaj ekkuris direkte alla fiŝlageto. 

— Ĉu vi scias, sinjorido... — komencis 
Lonjo, sed tuj ŝi korektis sin. 

— Vi scias, Zonjo, ke mia panjo decide 
ne permesas al ni naĝi per boato. Mi diris, 
ke via frato nin veturigos, sed la panjo... 

Si flustris al Zonjo ian longan frazon en 
la orelon; sed mi tuj divenis, kion ĝi koncernis. 
Verŝajne la panjo timas, ke mi ne dronigu la 
knabinojn, mi, kiu estas tiel bona naĝisto kaj 
lernanto de la dua klaso!... 

Mi hontiĝis. Tion ekvidis Lonjo kaj ŝi diris 
subite: 

— Bonvolu, sinjorido... 

Ree ŝi korektis sin. 

— Petu, Zonjo, la fraton, ke li deŝiru por 
ni akvoliliojn. Ili estas tiel belaj, kaj mi ne- 
niam havis ilin en la manoj. 

La kuraĝo inspiris min. Almenaŭ nun mi 
montros, kion mi scipovas. 

Multo da lilioj kreskis en la lageto, sed ne 
ĉe la bordo, nur iom pli malproksime. Mi de- 
rompis verdon kaj suriris la balanciĝantan bo- 
aton. 

La lilioj havas kvazaŭ elastajn trunketojn. 
Alkroĉite per la stango, ili proksimiĝis, sed 
baldaŭ fornaĝis. Mi derompis pli longan ba- 
stonon, kiu havis ĉe la fino specon da hoke- 
to. Tiun ĉi fojon mi prosperis pli bone. La for- 
te kaptita lilio alnaĝis jen... tute proksime... 
Mi etendas la maldekstran manon, sed estas 
ankoraŭ tro malproksime. Mi ekgenuas ĉe 
la pinto de la boato, mi elkliniĝas kaj jam 
estas kaptonta la floron, kiam subite—mi falas 

sur la akvon laŭ mia tuta longeco, la stango 
elglitas el mia mano, kaj la lilio ree forna- 
ĝas. 

La fraŭlinetoj ekkrias.. Mi vokas: okazis 
nenio, nenio! tie ĉi estas malprofunde!.. Mi 
elverŝas la akvon el la ĉapo, metas ĝin sur la 
kapon, kaj, vadante ĝis la femuroj en la lageto, 
kaj ĝis la genuoj en la koto, mi deŝiras unu 
lilion, poste la duan, la trian, la kvaran... 

— Kazjo! Pro Dio, revenu... — vokas plo- 
rante la fratino. 

— Sufiĉe,jam sufiĉe!.—akompanas ŝinLonjo. 

Mi ne obeas. Mi deŝiras la kvinan, sesan 
kaj dekan lilion kaj poste la foliojn. 

Mi eliris el la lageto, malsekigite de pie- 
doj ĝis la supro, malpurigite per koto ĝis su- 
per la genuoj kaj sur la manikoj. Ĉe la bor- 
do Lonjo ne volas preni la florojn, kaj, mal- 
antaŭ ili ambaŭ, kaŝiĝas, flaviĝinte pro timo — 
Valĉjo. 

Mi vidas, ke Lonjo havas ankaŭ larmojn 
en la okuloj, sed subite ŝi komencas ridi: 

— Rigardu, Zonjo, kiel li aspektas!.. 

— Dio! kion diros la paĉjo?... vokas Zonjo.— 
Mia Kazjo, lavu almenaŭ vian vizaĝon, ĉar vi 
estas tute ŝmirita. 

Malgraŭvole mi tuŝas mian nazon per la 
mano malpurigita de koto. Lonjo, pro rido, eĉ 

sidiĝas sur la herbaro; Zonjo ankaŭ ridas, vi- 
ŝante la okulojn, kaj eĉ Valĉjo malfermas la 
buŝon kaj li eligas voĉon, similan al blekado. 

Nun rimarkas lin la knabinoj. 

— Kio estas? — demandas Zonjo — el kie 
li aperis tie ĉi? 

— Li venis tien ĉi kun via frato—respond- 
as Lonjo. — Mi vidis lin, kiel li traŝoviĝis inter 
la arbustaro. 

— Dic! kian ĉapelon li havas!.. Kion li vol- 
as de vi, Kazjo?... — parolas la fratino. 

— Li sekvas min jam de kelkaj tagoj. 

— A ha! mi supozas, ke Kazjo ludis kun 
li, kiam li nin evitis... — diras ironie Lonjo— 
Rigardu, Zonjo, kiel ili ambaŭ aspektas —unu 
estas tute malseka, kaj la alia nelavita... Ho, 
mi krevos de ridado!.. 

Tiu ĉi komparo kun Valĉjo tute ne plaĉis 
al mi. 

— Nu, mia Kazjo, lavu vin kaj iru hejmen 
alivestiĝi, kaj ni iros dume en la laŭbon—diris 
Zonjo, levante Lonjon, kiu, pro troa ĝojo, pre- 
skaŭ ricevis spasmojn. 

Illi foriris. Restis mi, Valĉjo kaj — sur la 
herbaro la fasko da lilioj, kiujn neniu levis. 

— Tia do estas la rekompenco por mia 
oferiĝo? — ekpensis mi maldolĉe, sentante 
koton en la buŝo. Mi deprenis la ĉapon. Te- 

rure, kio el ĝi fariĝisl. Ĝi similas al ĉifono, 
kaj la ŝirmileto parte malgluiĝis. El la uni- 
formo, veŝto kaj ĉemizo la akvo defluas toren- 
te. Gi plenigis la botojn, ke ĝi eĉ pepas, kiam 
mi moviĝas. 

Mi sentas, ke el la tolo fariĝas sur mi dra- 
po, el drapo ledo, kaj el ledo ligno. Kaj tie, 
en la direkto de l laŭbo, mi aŭdas ankoraŭ 
la ridon de Lonjo, kiu rakontas mian aven- 
turon al la guvernistino. 

Post momento ili venos tien ĉi. Mi volas 
lavi min, sed, ne fininte tion,mi forkuras, ĉar 
ili jam venas!... Jam en la aleo mi vidas iliajn 
vestojn kaj mi aŭdas la mokadon de la gu- 
vernistino. lli baris al mi la vojon al hejmo, 
do mi turnas min aliflanken, al la barilo. 

— Kie li estas? — demandas krieme la 
guvernistino. 

— Ĵen, tie, tiel. ili forkuras ambaŭ — 
respondas Lonjo. 

Nun mi vidas, ke Valeĵo, paŝo postpaŝo, kuras 
malantaŭ mi. Mi atingas la barilon, li ankaŭ. Mi 
grimpas sur stangon, li ankaŭ. Kaj kiam ni 
ambaŭ, turninte la vizaĝojn unu al la alia, 
sidas sur la barilo, rajde kiel sur ĉevalo, en 
la arbetaro montriĝas Lonjo, Zonjo kaj la 
guvernistino. 

— Ah! jen estas ankaŭ tiu ĉi amiko! — 
krias Lonjo ridante. 

Mi saltas malsupren de lbarilo kaj 
mi kuras tra la kampo, direkte al nia oficejo; 
kaj Valĉjo akompanas min ĉiam. Videble 
amuzas lin tiu ĉi pelĉaso, ĉar li malfermas 
la buŝon kaj eligas el si blekantan voĉon, kiu 
signifas kontentecon. 

Mi haltis — furioza de kolero. 

— Mia kara, kion vi volas de mi?... Kial vi 
sekvas min senhalte? — mi diris al la knabo. 

Valĉjo konsterniĝis. 

— Iru for de mi, iru for!.. mi diris, kun- 
premante la pugnojn. — Vi faris al mi honton, 
ĉiuj ridas pri mi... Se vi ankoraŭ foje baros 
al mi la vojon, mi batos vin... 

Dirinte tion, mi foriris, kaj la knabo restis. 
Kiam mi malproksimiĝis dekkelkon da paŝoj, 
returninte la kapon, mi ekvidis lin en la sama 
loko. Li rigardis min kaj ploris laŭte. 

Mi enkuris en nian kuirejon, aspektante 
kiel vampiro; kaj “kien ajn mi paŝis, tie restis 
strio da akvo. Ce mia ekvido, la timigitaj 
kokinoj, klukante kaj etendante la flugilojn, 
ĵetiĝis en la fenestrojn, la servantaj knabinoj 
komencis ridi, kaj Vojcieĥova kunfrapis la 
manojn. 

— Lavvorto karniĝis!“)... Kio okazis al vi?..— 
ekkriis la maljunulino. 

— Ĉu vi ne vidas?... Mi falis en la fiŝlageton, 
jen ĉio!l.. Bonvolu, Vojcjeĥova, doni al mi 
tolan vestaĵon, botojn, ĉemizon... Nur rapide! 

— La konstanta kaŭzo de mia ĉagreno 
estas tiu ĉi Kazjo! — respondis Vojcjeĥova. 
Al la kitelo la butonoj verŝajne ne estas al- 
kudritaj... Katarinjo, serĉu rapide la botojn. 

Ŝi komencis malbutonumi kaj depreni mian 
uniformon, kun helpo de alia knabino. lli 
prosperis fari tion, sed, depreni la botojn, estis 
pli malfacile. Ili eĉ ne moviĝis. Fine ili alvokis 
al helpo ĉevalserviston. Mi devis kuŝiĝi sur 
tabullito, Vojcjeĥova kun du servistinoj tenis 
min je la brakoj, kaj la ĉevalservisto detiris 
la botojn. Mi pensis, ke li elartikigos miajn 
piedojn. Sed post duonhoro mi estis jam kiel 
pupo — viŝita, alivestita, kombita. Alvenis 
Zonjo kaj ŝi alkudris la butonojn al mia tola 
uniformo, Vojcjeĥova elpremis la akvon el la 
malseka vestaĵo, ŝi forportis ĝin en la mansard- 
on, kaj promesis silenti pri la okazintaĵo. 


7) Evangelia citaĵo, uzata pole por Gemet 
grandan miron aŭ konsterniĝon. 

Tamen la patro, reveninte hejmen, sciis jam 
pri ĉio. Li rigardis min moke, balancis la kapon 
kaj diris: 

— Ho, vi azeno, azeno!.. Iru do nun al 
Lonjo, ke ŝi aĉetu por vi novajn pantalonojn. 

Baldaŭ aperis la sinjoro brandfaristo. Ankaŭ 
tiu ĉi ĉirkaŭrigardis min, ridis, sed mi poste 
aŭskultis, kiel li diris al la patro en lia skrib- 
ĉambro. 


— Vigla bubo!la knabinojn li sekvos en la 
fajron.. Same kiel ni, kiam ni estis junaj, 
sinjoro Leśniewski. 

Mi konjektis, ke la tuta loĝantaro de bieno 
sciis pri mia afableco por Lonjo kaj mi hont- 
iĝis. 

Antaŭ la vespero venis nia bienposedantino, 
Lonjo kaj la guvernistino, kaj ĉiu el ili, jen mir- 
indajo! havas ĉe Probo... akvolilion... Mi volis 
kaŝi min sub la teron, forkuri, sed — oni 
alvokis min kaj mi stariĝis vizaĝe antaŭ la 
sinjorinoj. 

Mi rimarkis, ke la guvernistino rigardas 
min tre favore. Kajla sinjorino grafino karese 
glatumis mian ruĝan vizaĝon kaj donis al mi 
kelke da bombonoj. 

— Mia knabeto — ŝi diris — estas tre bele, 
ke vi estas tiel ĝentila, sed, mi petas vin — 

neniam veturigu la fraŭlinetojn per boato. 
Bone?... 

Mi kisis ŝian manon, ion murmuretante. 

— Sed ankaŭ mem ne naĝu. Vi promesas 
al mi? 

— Mi ne naĝos. 

Poste ŝi turnis sin al la guvernistino kaj 
parolis kun ŝi ion france. Mi aŭdis kelkfoje 
la ripetitan vorton: Zero. Malfeliĉe, aŭdis ĝin 
ankaŭ mia patro kaj li ekparolis: 

— Ho, vi estas prava, sinjorino grafino. 
Herodo, vera Herodo!... 

La sinjorinoj ekridetis, kaj post ilia foriro 
Zonjo penis klarigi al la patro, ke Zero, estas 
skribata héros, kaj france ĝi ne signifas Hero- 
don, sed heroon. 

— Heroo? — ripetis la patro. — Li estas 
tia heroo, ke li malsekigis la uniformon kaj 
disŝiris la pantalonojn, kaj mi devos pagi al 
Sulim ĉirkaŭ dudek polajn florenojn. La diabloj 
prenu la heroecon, por kiu aliaj devas pasi. 

La prozaj opinioj de mia patro ĉagrenis 
min multe. Tamen mi dankis al Dio, ke ili ne 
havis sekvojn. 

De nun mi vidadis Lonjon ne nur en la 
parko, sed ankaŭ en la palaco. Mi tagmanĝis 
tie kelkfoje, kio embarasis min multe, kaj 
preskaŭ ĉiutage mi antaŭvespermanĝis; tiam 


oni donis kafon aŭ fragojn, aŭ frambojn kun 
sukero kaj freŝa kremo. 

Ofte mi interparolis kun la pliaĝaj sinjorinoj. 
La grafino admiris mian multlegintecon, pri 
kiu mi ŝuldis dankon al la libraro de la ĝib- 
uleto; kaj la guvernistino, fraŭlino Klementino, 
estis tute ravita de mi. Koncerne al la lasta 
simpatio mi ŝuldis dankon ne tiom al mia in- 
struiteco, kiom al la interparoloj pri la bien- 
skribisto, pri kiu mi sciis, kie li inspektas la 
laborojn kaj kion li diras prifraŭlino Klementino. 
Fine, tiu ĉi klera persono konfidis al mi, ke 
ŝi tute ne intencas edziniĝi al la bienskribisto, 
sed ŝi dezirus nur levi lin—morale. Si deklaris 
al mi, ke laŭ ŝia opinio, la rolo de virinoj en 
la mondo estas, levi morale la virojn, kaj ke 
ankaŭ mi mem, kiam mi plenkreskos, devas 
renkonti en mia vivo tian vlrinon, kiu min 
levos. p 

Tiuj ĉi prelegoj tre plaĉis al mi. Ciam pli 
fervore mi alportis al fraŭlino Klementino 
sciigojn pri la bienskribisto, kaj al li pri fraŭl- 
ino Klementino, por kio mi akiris la favoron 
de ili ambaŭ. 

Kiome mi hodiaŭ rememoras, en la palaco 
estis speciala maniero de vivo. Al la grafino 
alveturis Ĉiun trian aŭ kvaran tagon ŝia fianĉo, 
kaj fraŭlino Klementino ĉiun tagon kelkfoje 

vizitis tiujn angulojn de l'parko, el kiuj ŝi povis 
ekvidi la skribiston, kaj almenaŭ — kiel ŝi 
diris — aŭdi la sonon de lia voĉo, verŝajne 
tiam, kiam li insultis la bienservistojn. La 
ĉambristino, siaflanke, ploris alterne en diversaj 
fenestroj pro la sama skribisto, kaj la cetera 
servanta fraŭlinaro, imitante la estraron, dividis 
siajn sentojn inter la lakeo, bufeda junulo, 
kuiristo, kuiristhelpanto kaj la verturigisto. 
Eĉ la koro de la maljuna Salomeo ne estis 
libera. Enĝi regis la meleagroj, anseroj, anasoj, 
kokoj kaj kaponoj, same kiel iliaj diversplumaj 
kaj diversformaj kunulinoj, en kies societo la 
mastrino pasigis tutajn tagojn. 

Kompreneble, en tiel okupata ĉirkaŭaĵo al 
ni infanoj la tempo pasis libere. Ni ludis de 
mateno ĝis vespero, kaj nur tiam ni vidis pli- 
aĝajn personojn, kiam oni vokis nin tagmanĝi, 
antaŭvespermanĝi, aŭ noktripozi. 

Dank’ al tiu ĉi libereco, miaj rilatoj kun 
Lonjo aranĝis sin sufiĉe originale. Si alparolis 
min dum kelke da tagoj „Kazjo“, poste „ci“— 
ŝi uzis miajn servojn, eĉ insultis min, kaj mi— 
ĉiam nomis ŝin sinjorino “) aŭ fraŭlino Zofjo, 


“) Ne aldonante la nomon, oni eĉ fraŭlinon 
alparolas pole per „sinjorino“. 

ĉiam pli malofte mi parolis, sed ĉiam pli ofte 
mi aŭskultis. lafoje vekiĝis en mi la fiereco 
de homo, kiu post unu jaro povos iri en la 
trian klason. Tiam mi malbenis la momenton, 
kiam mi unue obeis tiun ĉi Lonjon, irante laŭ 
ŝia ordono alvoki la fratinon. Mi diris al mi 
mem: 

— Kion ŝi pensas? ke mi estas ĉe ŝi en 
servo, kiel mia patro ĉe ŝia patrino?... 

Tiamaniere mi ribeligis min mem, kaj mi 
decidis, ke tio devas aliiĝi. Sed ĉe la vido de 
Lonjo mi perdis la tutan kuraĝon, kaj, se mi 
eĉ prosperis reteni ian restaĵeton, tiam Lonjo 
eldiradis siajn ordonojn en formo de tiel mal- 
pacienca peto, tiel ŝi frapis la teron per la 
piedeto, ke mi devis fari ĉion. Kaj kiam, foje, 
kaptinte paseron, mi ne donis ĝin al ŝi tuj, ŝi 
ekvokis: 

— Se vi ne volas doni ĝin, bone!.. Mi ne 
bezonas vian paseron... 

— Si estis tiel ofendita kaj tiel kolera, ke 
mi komencis ŝin ĵurpeti, ke ŝi prenu la paseron. 
Sed ŝi obstine rifuzis: ne, ne!.. Apenaŭ mi 
elpetis de ŝi la pardonon, komprenebie, kun 
helpo de Zonjo, kaj, malgraŭ tio, dum kelkaj 
tagoj mi devis aŭskulti la plendojn: 

— Neniam en la vivo mi estus kapabla fari 
al vi tian malagrablaĵon. Nun mi scias, kiel 

vi estas konstanta. La unuan tagon vi saltis 
en la akvon, por deŝiri liliojn por mi, kaj jam 
hieraŭ vi eĉ ne volis permesi al mi, ludi iom 
kun la birdeto. Mi jam scias ĉion. Ho! neniu 
knabo agus, rilate al mi, tiamaniere... 

Kaj kiam, post ĉiuj eblaj klarigoj, mi petis 
ŝin fine, ke ŝi almenaŭ ne koleru, ŝi respondis: 

— Cu mi koleras?... Vi scias plej bone, ke 
mi ne koleras je vi. Estis nur malagrable al 
mi. Sed kiel malagrable estis al mi, tion neniu 
povas imagi al si!.. Diru Zonjo al vi, kiel 
malagrable estis al mi. 

Tiam Zonjo, kun solena mieno, klarigis al 
mi, ke al Lonjo estis tre, tre malagrable. 

— Cetere, Lonjo mem diru al vi, kiel mal- 
agrable estis al ŝi — finis mia amata fratineto. 

— Sendate de unu al alia, por ricevi pli 
precizajn difinojn pri la grado de tiu mal- 
agrableco, mi tute perdis la penskapablon. 

— Mi fariĝis maŝino, kun kiu la fraŭlinetoj 
faris ĉion, kio nur plaĉis al ili, ĉar eĉ la plej 
malgranda signo de memstareco miaflanke, 
kaŭzis aŭ al Lonjo, aŭ al Zonjo malagrablon, 
kiun ambaŭ tiuj ĉi sinjorinoj sentis komune. 

Se la kompatinda Juzjo leviĝus el la tombo 
li ne rekonus min en tiu ĉi kvieta, obeema, 
timema junulo, kiu eterne ion alportis, ion 

serĉis, ion ne komprenis kaj ĉiukelkminute aŭ- 
dis riproĉojn. Nu, se tion vidus miaj kolegoj!..- 

lun tagon fraŭlino Klementino estis okupita 
pli ol kutime. Ĉar la bienskribisto havis ian 
inspekton ĉe la ĉevalejoj, dekkelkon da 
paŝoj for de ŝia amata laŭbo. Utiligante 
tion, ni elŝoviĝis triope malantaŭ la parkon, 
al tiu arbustaro — kie kreskis la rubusberoj. 

Ili estis tie amasege! Ĉiupaŝe renkontiĝas 
rubusarbetoj, kaj sur ĉiu el ili estas densaĵo 
da rubusberoj nigraj kaj grandaj kiel prunoj. 
Komence ni kolektis ilin komune, interŝanĝante 
inter ni ekkriojn de miro kaj kontenteco. 
Baldaŭ tamen ni silentiĝis kaj disiris, ĉiu divers- 
flanken. Mi ne scias, kion faris la knabinoj, 
sed mi, enprofundiĝinte inter plej densajn 
arbustojn, tute forgesis pri la cetera mondo. 
Kiaj estis tiuj rubusoj!.. Hodiaŭ ne ekzistas 
eĉ tiaj ananasoj. 

Lacigite de starado — mi sidiĝis, lacigite 
de sidado, mi kuŝiĝis sur la arbustoj, kiel sur 
risorthava apogseĝo. Tie ĉi estis tiel varme, 
tiel mole kaj abunde, ke mi malgraŭvole 
ekpensis, ke ĝuste tiel devis esti en la Adama 
paradizo. Dio! Dio! kial mi ne estis Adamo? 
Gis hodiaŭ kreskus sur la malbenita arbo la 
pomoj; ĉar, por deŝiri ilin, mi eĉ ne volus levi 
la manon super la kapon... 


Disetendiĝante, kiel serpento ĉe la varma 
suno, sur la fleksebla arbustoj, mi sentis ne- 
priskribeblan feliĉecon, precipe pro tio, ke 
mi povis tute ne pensi. lafoje mi renversiĝis 
dorsen, tenante la kapon pli malalte, ol la ce- 
teran korpon. La movataj de vento folioj gla- 
tumis mian vizaĝon, kaj mi rigardis lafgrande- 
gan ĉielon kaj kun nesondebla kontenteco mi 
imagis al mi, ke mi — tute ne ekzistas. Lonjo, 
Zonjo, la parko, la tagmanĝo, fine la lernejo 
kaj la sinjoro inspektoro, ŝajnis al mi sonĝo, 
kiu iam estis, sed jam pasis, eble antaŭ cent 
jaroj, kaj eble eĉ antaŭ mil. La kompatinda 
Juzjo en ĉielo kredeble ĉiam spertas tiajn 
sentojn. Kiel li esta filiĉa!... 

Fine mi eĉ perdis la deziron manĝi rubu- 
sojn. Mi sentis, kiel milde levas min la arbu- 
stoj, mi vidis ĉiun nubeton, malrapide ŝov- 
iĝantan sur la ĉielbluo, mi aŭdis la brueton 
de ĉiu folieto, sed mem mi pensis nenion. 

Subite, io min ekskuis. Mi salte leviĝis, ne 
komprenante, kio okazas. 

Unu sekundon estis mallaŭte, kiel antaŭe, 
sed en la sama momento mi ekaŭdis la ploron 
kaj krion de Lonjo: 

— Zonjo!.. Fraŭlino Klementino! Helpon! 

Estas io terura enla krio deinfano: helpon!... 
Tra mia kapo trakuris la vorto: vipero! La 

prunelarbusto kaptis min je la vestaĵo, ĉirkaŭ- 
volvis miajn piedojn, pinĉis, forpuŝis, ne!.. ĝi 
luktis, baraktis kun mi, kiel viva monstro, kaj 
dume Lonjo vokis: „helpon!.. Dio, mia Dio!...“ 
kaj mi komprenis nur unu aferon, klaran, kiel 
la suno, ke mi devas doni helpon, aŭ mem 
perei. 

Lacigite, gratite, kaj plej multe — terurite, 
mi trapuŝis min fine al tiu loko, el kie mi aŭdis 
la ploron de Lonjo. 

— Lonjo!.. Kio okazis al ci? — mi vokis 
al ŝi, unue laŭ la nomo. 

— Vespo!... Vespo!... 

55 Vespo?... — mi ripetis, saltante al ŝi. — 
Ĝi mordis cin?... 

— Ankoraŭ ne, sed... 

— Kion do?... 

— Gi rampas sur mi... 

— Kie?... A 

El ŝiaj okuloj fluis larmoj. Si tre hontiĝis, 
sed la timego superis? 

— Ĝi eniris en mian ŝtrumpon... Ho Dio... 
Dio... Zonjo!... 

Mi ekgenuis apud ŝi, sed mi ankoraŭ ne 
kuraĝis serĉi la vespon. 

— Do elprenu ĝin — mi diris. 

— Sed mi timas. Ho, Dio!... 

Ŝi tremis kiel en febro. Mi atingis la sup- 
ron de kuraĝeco. 

— Kie ĝi estas. 

= Nun ĝi rampas sur miaj genuoj... 

— Gi estas nek tie ĉi, nek tie. 

— Gi estas jam pli alte. Ah! Zonjo... 
Zonjo!... 

— Sed ankaŭ tie ĉi ĝi ne estas... 

Lonjo kovris la okulojn per la manoj. 

— Ĝi kredeble kaŝis sin en la robeto... — 
ŝi diris, plorante ankoraŭ pli kortuŝe. 

— Gi estas!.. mi ekkriis. — Tio estas 
muŝo... 

— Kie?... Muŝo?... demandis Lonjo. Efektive, 
muŝo! Ho, kiel granda ĝi estas... Mi estis certa, 
ke tio estis vespo. Mi pensis, ke mi mortos... 
Dio! kiel malsaĝa mi estas. 

Si viŝis la okulojn kaj tuj ŝi komencis 
ridi. 

— Mortigi ĝin, aŭ — liberigi? —mi demandis 
Lonjon, montrante al ŝi la malfeliĉan insekton. 

— Kiel al vi plaĉas — respondis ŝi, jam 
tute trankvile. 

Mi volis mortigi la muŝon, sed—mi domaĝis 
ĝin. Kaj, ĉar ĝiaj flugiletoj, kiel ĝi mem, estis 
tre ĉifitaj, — do singarde mi metis ĝin sur 
folion. 

Dume Lonjo rigardis min atente. 


GON: 


— Kio okazas al vi?... snbite ŝi demandis. 
— Nenio — respondis mi, penante ekridi. 
Mi eksentis, ke la fortoj min subite forlasas. 
Mia koro batis kiel sonorilo, ekmallumĝis 
en miaj okuloj, malvarma ŝvito eliĝis sur la 
tutan korpon kaj, genuante — mi ŝanceliĝis. 

— Kio okazas al vi, Kazjo?... 

— Nenio... nur mi pensis, ke ia malfeliĉo 
vin trafis... 

Se Lonjo ne estus min kaptinta kaj ne 
apogus mian kapon sur siaj genuoj, mi disbatus 
mian nazon je la tero. 

la varma ondo ekbatis mian kapon, mi 
ekaŭdis bruon en la oreloj kaj ree la voĉon 
de Lonjo: 

— Kazjo!... amata Kazjo... kio okazis al yi?... 
Zonjo!... ho Dio, li svenis. . Kion mi komencos 
ĉi tie, mi malfeliĉa?... 

Ŝi ĉirkaŭprenis mian kapon per ambaŭ 
manoj kaj komencis ĝin kisi. Sur la tuta vizaĝo 
mi sentis ŝiajn larmojn. Mi kompatis ŝin tiel, 
ke mi kolektis la reston de miaj fortoj kaj mi 
penege leviĝis. 

— Nenio mankas al mi!... ne timu! mi ekvokis 
el la profundo de mia brusto. 

Efektive, la momenta malfortiĝo pasis tiel 
rapide, kiel ĝi ;venis. En la oreloj ĉesis la 
bruado, mia vidsento klariĝis, mi levis la kapon 

for de la genuoj de Lonjo, kaj, rigardante en 
ŝiajn okulojn, mi ridis. 

Nun ankaŭ ŝi komencis ridi. 

— Ah, vi estas senkora, malbona!—parolis 
lI — ke vi povis min tiel timigi. Kiel vi povis 
sveni pro tia bagatelo?... Se tio estus eĉ vespo, 
ĝi ne formanĝus min ja.. Kaj kion mi povus 
fari ĉi tie por helpi al vi?.. Sen akvo, sen 
homoj; Zonjo ien foriris, kaj mi mem devus 
savi tiel grandan knabon. Hontu! 

Kompreneble, ke mi hontis. Ĉu estis motivo 
por timigi ŝin tiel? 

— Nu — kiel vi fartas? — demendis Lonjo. 
Eh! certe jam bone, ĉar vi ne estas jam tiel 
pala. Antaŭe vi estis pala kiel tolo. 

— Nu — diris ŝi post momento — mi bele 
aspektos, kiam la panjo pri tio sciiĝos!... Ah, 
Dio! mi eĉ timas reveni hejmen... 

— Pri kio sciiĝos la panjo? —mi demandis. 

— Pri ĉio, plej malbone, pri tiu vespo... 

— Do diru tion al neniu. 

— Nenio helpos, se mi ne diros..—parolis 
ŝi, deturnante la kapon. 

— Eble vi pensas, ke mi diros...—respondis 
mi. Kiel mi amas la patron, mi al neniu diros 
eĉ vorteton. 

— Kaj al Zonjo?... Ŝi estas bona por sek- 
reto. 

— Nek al Zonjo. Al neniu. 

— Kvankam eĉ malgraŭ tio ĉiuj sciiĝos. 
Vi estas tiel gratita, taŭzita.. Sed, atendu 
nur! — aldonis ŝi post momento kaj ŝi viŝis 
mian vizaĝon per tuko. — Dio! ĉu vi scias, 
ke mi eĉ kisis vin pro teruro, ĉar mi jam ne 
sciis, kion fari. Se iu tion ekscius, mi honte 
bruliĝus, kvankam, vere — kun la vespo 
estis ankaŭ ĉagreno. Ah! kiom da ĉagreno 
mi havas per vi... 

— Sed vi ne havas motivon, timi ion — mi 
konsolis ŝin. f 

— Jes, mi ne havas. Cio malkaŝiĝos, ĉar 
vi havas tiom dą folioj en la haroj. Cetere 
atendu, mi vin kombos. Mi timas nur, ke mal- 
antaŭ ia urbusto ne spionrigardu nin Zonjo. 
Si estas bona por sekreto, sed ĉiuokaze... 

Lonjo prenis el siaj haroj duonrondan kom- 
bilon kaj komencis min kombi. 

— Vi ĉiam estas taŭzita — diris ŝi. — Vi 
devus frizi vin tiel, kiel ĉiuj sinjoroj. Jen, tiel: 
Havi la hardisigon dekstraflanke, kaj ne — 
maldekstre. Se vi havus nigrajn harojn, vi 
estus tiel bela, kiel la fianĉo de mia panjo. 
Sed ĉar vi estas blondulo, do mi kombos vin 
alimaniere. Vi aspektos nun, kiel la anĝeleto, 
kiu estas pentrita sub la Madonno. Cu vi scias 
kiu? Domaĝe, ke mi ne havas speguleton, 

— Kazjo! Lonjo!.. — ekvokis en tiu ĉi mo 
mento Zonjo, ie el la flanko de l'parko. 

Ni salteleviĝis ambaŭ, kaj Lonjo estis vere 
timigita. 

— Ĉio malkaŝiĝos! — ŝi diris — Oh! tiu 
vespo!.. Kaj estas plej malbone, ke vi svenis... 

— Nienio malkaŝiĝos!—mi refutis energie.— 
Mi diros ja nenion. 

— Nek mi. Vi eĉ ne diros, ke vi svenis?... 

— Kompreneble. K 

Nu, nu!.. Miris Lonjo. — Car mi, se mi 
svenus, mi ne povus rezisti... 

— Kazjo! Lonjo!... vokis mia fratino, jam en 
dekkelpaŝa distanco de ni. 

— Kazjo! — flustris Lonjo, metante la fin- 
gron sur la buŝon. 

— Nur ne timu. 

Ekbruetis la arbustoj kaj aperis Zonjo, 
vestita en antaŭtukon. 

— Kie vi estis, Zonjo? — demandis ni am- 
baŭ. 

— Mi iris alporti antaŭtukojn, por mi kaj 
por vi, Lonjo. Jen prenu ĝin, ĉar la rubusberoj 
makulas. 

— Ĉu ni tuj revenos hejmen?... 

— Estas nenia motivo — rediris Zonjo. — 
Ĉe la panjo estas tiu ĉi sinjoro; kaj fraŭlino 
Klementino eĉ ne intencas foriri el la laŭbo. 

Ni povas sidi tie ĉi, eĉ ĝis la vespero. Sed 
mi jam komencas deŝiri rubusojn, ĉar vi man- 
ĝis pli da ili, ol mi. 

lli ambaŭ komencis deŝiri la berojn, kaj 
mi ankaŭ ree ricevis apetiton. 

Vidante, ke mi malproksimiĝas, Lonjo ek- 
vokis malantaŭ mi: 

— Kazjo! — vi scias, pri kio mi pensas!... 

Kaj ŝi minacis al mi, balancante la fingron. 

En tiu ĉi momento, mi jam ne scias kioman 
fojon, mi ĵuris al mi, ke mi al neniu aludos 
pri mia sveno, nek pri tiu muŝo. Tamen apenaŭ 
mi faris kelke da paŝoj, kiam mi ekaŭdis la 
voĉon de Lonjo: 

— Se vi scius, Zonjo, kio tie ĉi okazis?.. 
Sed ne, mi ne povas diri al vi eĉ unu vorteton. 
Kvankam, se vi promesus al mi, ke vi kon- 
servos la sekreton... 

Mi forkuris kiel eble plej malproksimen en la 
densaĵon, sentante, ke mi hontas. Nu—kvankam 
Zonjo... 

Ce tiuj fatalaj rubusoj ni pasigis ankorati 
ĉirkaŭ unu horon. Kiam ni el tie revenis 
domen, mi rimarkis grandan ŝanĝon de ~'situacio. 
Zonjo rigardis min kun teruro kaj sciemo. 
Lonjo min tute ne rigardis, kaj mi estis tie, 
konfuzita, kvazaŭ mi estus plenuminta krimon. 

Adiaŭante nin, Lonjo kisis kore Zonjon, 

kaj al mi, — ŝi ekbalancis la kapon. Mi de- 
prenis antaŭ ŝi la ĉapon, pensante, ke mi estas 
granda fripono. 

Post la foriro de Lonjo, Zonjo komencis 
fari al mi riproĉojn. 

— Mi sciiĝis pri belaj aferoj! — diris ŝi 
serioze. 

— Kion do mi faris? — demandis mi vere 
timigite. 

— Kiel do? Unue—vi svenis (ho! Dio, kaj 
mi ne ĉeestis...) nu — kaj poste tiu vespo, aŭ 
muŝo... Terure.. La kompatinda Lonjo! Min 
mortigus la honto. 

— Sed kiel mi estas kulpa pri tio? — mi 
kuraĝis demandi. 

— Mia Kazjo — ŝi refutis — antaŭ mi vi 
ne bezonas senkulpiĝi, ĉar ja mi nenion ri- 
proĉas al vi. Tamen ĉiuokaze... 

„Tamen ĉiuokaze“... jen respondo!... El tiu 
ĉi „ĉiuokaze“, rezultis, ke en la tuta afero 
mi sola estas kulpa. La muŝo—nenion, Lonjo, 
kiu kriegis helpon, ankaŭ — nenion, nur mi 
por tio, ke mi kuris ŝin savi. 

Vere, sed kial mi svenis?... 

— Mi estis nekonsolebla. La sekvantan 
tagon mi tute ne iris en la parkon, nur por 
ne montriĝi al Lonjo; la trian tagon—ŝi mem 
ordonis, ke mi venu. Kiam mi venis, ŝi ek- 

balancis al mi de malproksime la kapon kaj 
interparolis nur kun Zonjo, rigardante min de 
tempo al tempo fiere kaj malgaje, kiel krim- 
ulon. 

Estis momentoj, kiam mi pensis, ke tamen 
okazis al mi ĉi-tie ia maljustaĵo. Baldaŭ tamen 
mi seniĝis de similaj suspektoj, dirante al mi, 
ke efektive mi faris ion teruran. Mi ne sciis 
tiam, ke tia metodo estas la karakteriza eco 
de la virina logiko. 

Dume la knabinoj promenis en la ĝardeno 
seriozapaŝe, eĉ ne pensante pri la saltado 
trans la ŝnuron, kaj nur murmuretante ion inter 
si. Subite, Lonjo haltis kaj diris per voĉo 
dolorplena: 

— Zonjo, ĉu vi scias, ke mi havas tian 
apetiton manĝi mirtelberojn... Mi sentas eĉ, kiel 
ili al mi bonodaras... 

Mi tuj ilin alportos—mi ekparolis rapide.— 
Mi konasen la arbaro unu lokon, kie ili estas 
tre multaj. 

Vi klopodos?... respondis Lonjo, ĉirkaŭ- 
rigardante min melankolie. 

— Kio malhelpas tion? Li iru, se li volas— 
enmiksis sin Zonjo. 

Mi iris des pli rapide, ĉar en la ĝardeno 
mi komencis senti premantan aeron pro tiom 
da grimacoj. Preterirante apud la kuirejo, 


mi ekaŭdis, ke la fraŭlinetoj ridas, kaj kiam 
mi malgraŭvole rigardis tra la tabulbarilo, 
mi ekvidis, ke ili en plej bona humoro saltas 
trans la ŝnuron. Ŝajne nur en mia ĉeesto ili 
konservis tian solenajn mienojn. 

En la kuirejo estis infera bruego. La patrino 
de Valĉjo ploris kaj malbenis, kaj la maljuna 
Salomeo insultis ŝin pro tio, ke Valĉjo dis- 
rompis teleron. 

— Mi donis al li—ĉĝemis la vazlavistino — 
al tiu fripono, teleron, ke li ĝin elleku, kaj li, 
malhonestulo, faligis ĝin sur la plankon kaj 
forkuris, 

Ho, se mi vin hodiaŭ ne mortigos, mi ha- 
vos paralizon en manoj kaj piedoj... 

Kaj poste ŝi kriis: 

Valĉjo!. venu tuj, hundidaĉo, ĉar mi vin 

' senhaŭtigos, se vi baldaŭ ne venos... 

Mi eksentis kompaton al la knabo kaj mi 
volis repacigi iel la aferon. Sed mi ekpensis, 
ke mi povos fari la samon, reveninte ella arbaro, 
ĉar Valĉjo verŝajne ne pli frue ol nokte montr- 
iĝos en la kuirejo — kaj — mi iris plu en mia 
direkto. 

La arbaro etendiĝis for de la bieno eble 
en duonhora vojdistanco, eble pli malproksime. 
Tie kreskis kverkoj, pinoj, avelujaro; kaj da 
fragoj kaj mirteloj estis tiom, kiom nur iu povis 


kolekti. Ĉe l bordo la paŝtistoj iom mal- 
densigis la berojn, sed pli profunde en la arb- 
aro la beroj estis pli multaj, kaj ili okupis 
tiel grandajn tersupraĵojn, kiel la bienkorto. 

Penetrinte en tiujn regionojn, mi kolektis 
tiom da beroj, ke mi plenigis per ili la tutan 
ĉapon kaj la tutan naztukon, sed mem mi 
manĝis malmulte, ĉar mi rapidis. Malgraŭ tio 
forpasis unu horo, aŭ eĉ pli, antaŭ ol, ŝarĝite 
per la akiraĵo, mi ekiris hejmen. Mi ne iris 
rekte, sed mi iom plilongigis mian vojon, ĉar 
logis min la promenado en arbaro. 

Kiam vi iras en densaĵon, la arboj videble 
cedas al vi, kvazaŭ farante lokon. Sed ek- 
provu, irante antaŭen, returni la kapon. Ili 
donas al si reciproke la branĉojn, kiel manojn, 
trunko proksimiĝas al trunko; poste ili eĉ 
komencas kuntuŝigi, kaj vi eĉ ne rimarkas, kiam 
elkreskis malantaŭ vi diverskolora muro, pro- 
funda, nepenetrebla... 

Nenio estas pli facila, ol devojiĝi tiam. 
Kien ajn vi moviĝas, ĉie estas egale, ĉie la 
arboj disŝoviĝas antaŭ vi, kaj ili kuniĝas mal- 
antaŭ vi. Vi komencas kuri, ili ankaŭ kuras, 
ĉiam malantaŭ vin, nur por bari al vi la reiron. 
Vi haltas—ili haltas ankaŭ, kaj, lacigite, ili 
malvarmigas sin kvazaŭ per ventumiloj. Vi 
movas la kapon dekstren kaj maldekstren, 


serĉante la vojon, kaj vi vidas, ke kelkaj 
arboj kaŝiĝas malantaŭ aliaj, kvazaŭ volante 
konvinki vin, ke ili estas malpli multaĵ, ol vi 
opinias. 

Ho, la arbaro estas afero danĝera. Tie 
spionas ĉiu birdo, kien vi iras; ĉiu herbeto 
volas ĉirkaŭplekti viajn piedojn, kaj, ne pov- 
ante tion fari—almenaŭ per brueto ĝi sciigas 
pri vi la aliajn. Sajne la arbaro tiel sopiras 
al homa vizaĝo, ke, ekvidinte ĝin foje, ĝi uzas 
ĉiujn ruzojn, por reteni vin por ĉiam. 

La suno jam komencis subiri, kiam mi el- 
iris sur la kampon. En kelkpaŝa distanco mi 
renkontis Valĉjon. Li iris rapide, direkte al 
la arbaro, kaj li apogis sin per alta bastono. 

— Kien vi iras? —demandis mi lin. 

Li ne forkuris de mi. Li haltis kaj, 
montrante per sia flava maneto la arbaron, li 
respondis mallaŭte: 

— For! for!.. 

— Baldaŭ noktiĝos, revenu hejmen! 

— Sed la patrineto volas min terure bati. 

— Iru kun mi, tiam ŝi ne batos vin. 

— Ho, ŝi batos,.. 

— Nu venu, vi vidos, ke ŝi faros al vi neni- 
on—mi diris, proksimiĝante al li. 

La knabo iom reiris, sed li ne forkuris 
ŝujnis al mi, ke li hezitas. 


— Nu, venu do... 

— Sed mi timas... 

Mi ree proksimiĝis, kaj li ree faris paŝon 
malantaŭen. Tiu ĉi hezitado kaj reirado de 
la ĉifonvestita knabo, malpacienciĝis min. 
Tie Lonjo atendas la berojn, kaj li marĉandas. 
kun mi pri la reveno?.. Mi ne havas tempon 
por tio. 

Rapide mi ekiris al la biendomaro. Mi 
estis farinta eble la duonon da vojo al hejmo, 
kiam mi returnis la kapon kaj ekvidis Valĉjon, 
sur monteto apud la arbaro, Li staris, ten- 
ante sian bastonon en la mano kaj rigardis 
min. La vento movis lian grizan ĉemizeton, 
kaj la duonŝirita ĉapelo, en la radio de la sub- 
iranta suno, brilis sur lia kapo, kiel fajra krono. 


lo turnis mian atenton. Mi rememoris, kiel 
la bienservistoj lin instigis, ke li prenu basto- 
non kaj iru en la mondon. Ĉu efektive?... 
Ne, li ne estas ja tiel malprudenta. Cetere 
mi ne havas tempon reveni al li, ĉar miaj 
beroj dispremiĝos, kaj tie atendas Lonjo... 

Kurante mi atingis la domon kaj volis trans - 
ŝuti la berojn en korbon. Sur la sojlo Zonjo 
salutis min—per ĝema pioro. 

— Kio estas?... 

— Malfeliĉo — murmuretis la fratino. — 

Ĉio malkaŝiĝis... La patreto perdis sian oficon 
ĉe la sinjorino. 

La beroj elŝutiĝis el mia ĉapo kaj tuko. 
Mi kaptis la fratinon je la mano. 

— Zonjo, kion vi diras?... Kio okazis al vi?... 

— Jes. La patro jam ne havas sian oficon. 
Lonjo sekrete rakontis al la guvernistino pr 
tiu vespo, kaj la guvernistino al la sinjorino..; 

Kiam la patro venis en la palacon, la sinjor- 
ino ordonis, ke li senprokraste forveturigu 
vin al Siedlce. Sed la patro respondis, ke — 
ĉiuj ni forveturos kune... 

Si komencis plori terure. 

En tiu ĉi momento mi ekvidis la patron en 
la korto. Mi ekkuris al li renkonte kaj sen- 
spire mi falis ĉe liaj piedoj. 

— Mia kor-amata patreto, kion mi faris! — 
mi murmuretis, ĉirkaŭprenante liajn genuojn. 

La patro levis min, balancis la kapon kaj 
rediris mallonge: 

— Malsaĝa vi estas, iru hejmen! 

Kaj poste li diris, kvazaŭ al si mem: 

— Tie ĉi estas alia majstro, kiu nin for- 
pelas; ĉar li pensas, ke la maljuna plenrajtig- 
ito ne permesus al li malgajni en hazardludo 
la havaĵon de l' orfino. Kaj li estas prava! 

Mi divenis, ke li parolas pri la fianĉo de 
nia sinjorino. Fariĝis pli malpeze ĉe mia koro. 

Mi kisis la malglatan manon de la patro kaj 
mi ekparolis iom pli kuraĝe. 

— Ĉar jen, patreto, ni iris kolekti rubusojn. 
Lonjon ekmordis vespo... 

— Malsaĝa vi estas, kiel vespo. Ne frat- 
iĝu kun sinjoridinoj, tiam vi ne ĉasos vespojn 
kaj vi ae difektos pantalonojn en la fiŝlageto. 
Iru en la domon kaj ne eliru trans la sojlon, 
antaŭ ol ili ĉiuj forveturos. 

— Ili forveturos?... — mi pene elflustris. 

— lli veturos Varsovion post kelke da 
tagoj, kaj ili revenos, kiam ni jam forestos. 

Malgaje pasis la vespero. Por vesper- 
manĝo estis bonegaj farunbuletoj kun lakto, 
sed neniu el ni manĝis ilin. Lonjo viŝis la 
plorruĝajn okulojn, kaj mi faris malesperajn 
projektojn. 

Antaŭ la enlitiĝo, mi mallaŭte eniris en la 
ĉambreton de la fratino. 

— Lonjo — mi diris al ŝi decide — mi... 
devos edziĝi kun Lonjo!... 

Ŝi ekrigardis min timigite. 

— Kiam? — ŝi demandis. 

— Tute indiferente. 

— Sed nun la pastro - preposto ne geedz- 
igos vin, kaj poste ŝi estos en Varsovio, kaj, 
vi en Siedlce.. Cetere, kion dirus la paĉjo, 
la sinjorino?.. 


— Mi vidas, ke vi ne volas helpi al mi — 
respondis mi al la fratino, kaj, ne kisinte ŝin 
por la adiaŭa „bonan nokton,“ mi eliris. 

De tiu ĉi tempo mi memoras jam nenion. 
Pasis tagoj kaj noktoj kaj mi ĉiam kuŝis en 
la lito, apud kiu sidis aŭ mia fratino, aŭ Voj- 
cjeĥova, aŭ iafoje la subĥirurgo. Mi ne scias, 
ĉu oni parolis ĉe mi, aŭ ĉu mi nur tiel sonĝis, 
ke Lonjo jam forveturis kaj ke Valĉjo ien 
malaperis. Foje eĉ ŝajnis al mi, ke mi vidas 
super mi la larmkovritan vizaĝon de la vaz- 
lavistino, kiu ĝemplorante, demandis: 

— Sinjorido, kie vi vidis Valĉjon?... 

— Mi?.. Valĉjon.. Mi konprenis nenion: 
Sed poste mi imagis al mi, ke mi kolektas 
berojn en arbaro kaj ke el malantaŭ ĉiu arbo 
rigardas min Valĉjo. Mi vokas lin, li for- 
kuras — mi postkuras lin, sed mi .ne povas lin 
atingi. La prunelarbustoj kaptas min kaj for- 
puŝas, la rubusarbustoj ĉirkaŭplektas miajn 
piedojn, la arboj dancas, inter la muskokovritaj 
trunkoj rapide traŝoviĝas la ĉemizeto de 
la knabo. 

lafoje mi revis, ke mi mem estas Valĉjo, 
kaj alifoje, ke Valĉjo, Lonjo kaj mi, estas unu 
persono. Ĉe tio mi vidis ĉiam la arbaron, aŭ 
densan arbustaron; ĉiam iu min vokis al helpo, 
kaj mi ne povis moviĝi el la loko. 

Terure, kiom mi suferis. 


Kiam mi leviĝis el la lito, estis jam la fino 
de la ferioj kaj oni devis jam veturi al la lernejo. 
Ankoraŭ dum kelke da tagoj mi estis en la 
loĝejo, kaj nur la antaŭtagon de l’ forveturo, 
antaŭ vespero, mi pene eliris en la korton. 

En la palaco la fenestroj estis kovritaj per 
rulkurtenoj. Do ili forveturis efektive?.. Mi 
iris apud la kuirejon, volante ekvidi Valĉjon. 
Valĉjo forestis. Mi demandis pri li iun vi- 
laĝan knabinon. 

— Ho! sinjorido — respondis ŝi — Valĉjo 
jam malestas... 

Mi timis demandi pli. Mi iris en la parkon. 

Dio, kiel malgaje estas ĉi tie.. Senpense 
mi vagis sur la malsekaj piedvojetoj, ĉar pluvis. 
antaŭ mallonge. La herbo flaviĝis, la lageto 
ankoraŭ pli kovriĝis per kreskaĵoj, la boato 
estis plena de akvo. En la ĉefa aleo estis gran- 
daj pluvmarĉetoj, en kiuj spegulis sin lamallumo. 
La tero estis nigra, la trunkoj nigraj, la branĉoj 
pendas malsupren, la folioj velkas. La mal- 
gajeco premis mian animon kaj el ĝia profundo, 
de tempo al tempo, eliĝis ia ombro. Jen la 
ombro de Juzjo, jen de Lonjo, jen de Valĉjo. 

Subite ekblovis la vento,ekbruis la suproj 
de arboj, kaj, el la ŝanceliĝantaj branĉoj, 
komencis fali grandaj gutoj, kiel larmoj. Dio 
vidis, ke ploris la arboj. Mi ne scias, ĉu pro 
mi, ĉu pro miaj amikoj, sed tio estas certa, 
ke ili ploris — kune kun mi... 

Estis malhele, kiam mi eliris el la parko. 
En la kuirejo la bienservistoj vespermanĝis. 
Malantaŭ la kuirejo, en la kampo, mi ekvidis 
virinan figuron. 

Ce la malklara lumo, kiu defluis teren el 
hela strio da nubetoj, mi rekonis la vazlav- 
istinon. Ŝi rigardis la arbaron kaj murmuris: 

— Valĉjo!.. Valĉjo!. revenu do hejmen... 
Ho, kiom da ĉagreno vi faris al mi, vi sen- 
taŭgulo, sentaŭgulo... 

Mi forkuris hejmen, ĉar ŝajnis al mi, ke 
mia koro krevos. 

